ЖЧ-2018: Хорватия илк бор мундиал финалига чиқди – Газета.uz\nЖЧ-2018: Хорватия илк бор мундиал финалига чиқди\nЯримфиналда Англияни мағлуб этган Хорватия финалда Францияга қарши ўйнайди.\n12 июл 2018, 01:57 Спорт\nРоссияда ўтказилаётган футбол бўйича жаҳон чемпионатининг иккинчи яримфинал баҳси ҳам бўлиб ўтди. Хорватия терма жамоаси Англия устидан иродали ғалабага эришиб, ўз тарихида илк бор финалда ўйнайдиган бўлди.\nУшбу учрашув олдидан экспертлар Англиянинг имкониятларини юқори баҳолашганди. Ўйин бошиданоқ ҳисобни очган инглизлар бу тахминни оқлагандек эди. 5-дақиқада Триппьер жарима зарбасини ажойиб тарзда бажариб, жамоасини олдинга олиб чиқди.\n68-дақиқада Перишич ўртадаги фарқни тенглаштирди. Бу футболчининг ўзи асосий вақтдаёқ барча масалани ҳал қилиши мумкин эди. Бироқ Перишичнинг зарбаси устунга тегди.\nАсосий вақт дуранг билан якунлангач, туркиялик ҳакам Жунайт Чақир футболчиларни қўшимча бўлимларга таклиф қилди. 109-дақиқада Манжукич жамоасининг иккинчи голини киритди. Англияликлар ҳарчанд ҳаракат қилишмасин, ҳисобни тенглаштира олишмади.\nХорватия терма жамоаси мундиал финалида Францияга қарши ўйнайди.\nХорватия — Субашич, Ловрен, Стринич (Пиварич, 95), Врсалько, Вида, Ракитич, Брозович, Перишич, Модрич (Бадель, 119), Ребич (Крамарич, 101), Манжукич (Чорлука, 115).\nАнглия — Пикфорд, Уокер (Варди, 112), Стоунз, Янг (Роуз, 90), Магуайр, Алли, Лингард, Стерлинг (Рэшфорд, 74), Ҳендерсон (Дайер, 97), Триппьер, Кейн.


Бўка тумани солиқ инспекциясига янги раҳбар тайинланди\nБўка тумани солиқ инспекциясига янги раҳбар...\n25.10.2018 11:15 0 1499\nИмомов Шуҳратали Тайирович Тошкент вилояти, Бўка тумани давлат солиқ инспекцияси бошлиғи этиб тайинланди. Бу ҳақда «Xabar.uz»га Давлат солиқ қўмитаси матбуот хизмати хабар берди.\nШ.Имомов 1977 йил Тошкент шаҳрида туғилган. Маълумоти олий, 2005 йилда Тошкент давлат иқтисодиёт университетини тамомлаган.\nСолиқ соҳасидаги меҳнат фаолиятини 1999 йилда Тошкент вилояти Зангиота тумани давлат солиқ инспекциясининг Жисмоний шахсларни солиққа тортиш бўлими давлат солиқ инспекторлигидан бошлаб, 2008 йилгача мазкур туман солиқ инспекциясида турли лавозимларда ишлаган.\n2008-2012 йилларда Давлат солиқ қўмитасининг Режим ва кадрлар билан ишлаш бош бошқармаси давлат солиқ хизмати органларида хавфсизлик ва коррупцияга қарши курашиш бўлими тезкор ходими сифатида фаолият олиб борган.\n2012-2016 йилларда Тошкент шаҳар Мирзо Улуғбек тумани давлат солиқ инспекцияси бошлиғининг режим ва кадрлар билан ишлаш бўйича ўринбосари, 2016-2017 йилларда Шайхонтоҳур тумани давлат солиқ инспекцияси бошлиғининг режим ва кадрлар билан ишлаш бўйича ўринбосари, 2017 йилдан янги лавозимга тайинлангунга қадар эса Чилонзор тумани давлат солиқ инспекцияси бошлиғининг биринчи ўринбосари лавозимида фаолият юритган.\nсолиқ Бўка тайинлов\nТехнология Кеча, 22:44\nБўкада информатика ўқитувчилари ўқитилмоқда\nСиёсат Кеча, 22:06


Зоҳир Аълам Ўзбекистонда мустақил матбуот борлигини билмайди, кўрмаган, эшитмаган ҳам\nАҚШ Давлат департаментининг дунёда инсон ҳуқуқлари бўйича вазиятга бағишланган йиллик ҳисоботида Ўзбекистонда сўз ва матбуот эркинлиги йўқлиги қаттиқ танқид қилинган.\nҲисоботда айтилишича, Ўзбекистон Конституцияси сўз ва матбуот эркинлигини кафолатлайди. Лекин ўтган йили ҳукумат бу ҳуқуқларни чеклашда давом этди, муҳаррир ва ноширларни эълон қилинаётган мақолалар учун жавобгар қилиб қўйди. Ҳукумат ўзининг 3 та кундалик нашридан бошқа нашрларни ҳам назорат қилади. Мустақил деб аталадиган газеталар муҳаррирлари ҳукумат нуқтаи назаридан туриб фаолият юргизади.\nМустақил журналист Элмира Ҳасанова “Озодлик” мухбири билан суҳбатда Ўзбекистон Президентининг сўнгги йилларда ўзбек матбуотини кўп танқид қилаётгани ўз самарасини бермаётганини эътироф этди.\n“Мен ҳар сафар Президентнинг маърузаларини ўқиб ҳайратга тушаман. Назаримда ҳақиқатан ҳам Президент ё асл вазиятни билмайди, ёки у айтаётган барча чиройли ва баландпарвоз сўзлар хорижлик кузатувчилар учун мўлжалланган. Журналистларни, муҳаррирларни ички цензурада, танқидий мақолалар ёзмасликда айблаш, албатта, нотўғри. Улар ёзмоқчи бўлади, лекин ёзилган материаллар ҳеч қачон дунё юзини кўрмайди. Чунки бунга йўл берилмайди”, - деди Э.Ҳасанова.\nУнинг айтишича, давлат телевидениесида ишлаб юрган пайтларида Президент маърузаларига ишониб, эркин ижодга йўл берилишини сўраганида раҳбарият давлат бошлиғининг айтганлари маҳаллий журналистларга тааллуқли эмаслигини очиқ баён қилган.\n“Зеркало 21” нодавлат газетаси мухбири Феруза Ҳошимхонова давлат тасарруфида бўлмаган нашрлар ҳам цензурадан холи эмаслигини тасдиқлади.\n“Ўзбекистонда мустақил матбуот борлигини билмайман, кўрмаганман, эшитмаганман ҳам”, - дейди ёзувчи Зоҳир Аълам. Унинг айтишича, мамлакатда ҳатто Интернет ҳам назорат қилинади.\nАҚШ Давлат департаменти ҳисоботида айтилишича, аввалги йиллардан фарқли ўлароқ, ўтган йили Ўзбекистонда журналистлар қамоққа олинмади. Аммо ҳукумат танқидий мақолаларни чеклаш мақсадида бир қанча муҳаррир ва журналистларни таъқиб қилди. Йил давомида бир неча журналистлар ўзларига телефон орқали таҳдид қилинаётгани ҳақида хабар берган. Жумладан, Уруш ва тинчликни ёритиш институтининг Ўзбекистондаги мухбири Тўлқин Қораевга ҳам Миллий хавфсизлик хизмати ходими томонидан таҳдид бўлган.\nТ.Қораевнинг “Озодлик” мухбири билан суҳбатда билдиришича, у истиқомат қиладиган Қашқадарё вилоятида ҳуқуқ-тартибот ходимлари журналистларга тўғридан-тўғри тазйиқ ўтказади. Масалан, парламент сайлови арафасида Қаршига келган ЕХҲТ кузатувчилари билан учрашгани учун у милиция ходимлари тазйиқига учраган.\nҲисоботда қайд этилишича, Ўзбекистон ҳукумати ахборот узатиш тизимини қаттиқ назоратда ушлаб туради. Ўтган йили Ўзбекистон Миллий ахборот агентлиги расман рухсат берилган янгилик ва ахборотларни тайёрлаш ва тарқатишда Президент девони билан жуда яқин ҳамкорлик қилган. Ҳукуматнинг Ахборот ва матбуот агентлиги мамлакатдаги барча ОАВни мониторинг қилишга масъул ташкилот ҳисобланади.\nЎтган йили ташкил этилган Ўзбекистон журналистлари ижодий уюшмаси, кузатувчилар фикрича, ҳукуматнинг яна бир назорат механизми сифатида фаолият кўрсатмоқда.\nБироқ уюшма раиси Шерзод Ғуломов бу фикрларни рад этди. Унинг таъкидлашича, уюшма ОАВга кўрсатма бериш, назорат қилиш ишларига аралашмайди. У нодавлат жамоатчилик ташкилоти бўлиб, мустақил фаолият кўрсатади. Уюшма ишига ҳам биров аралашаётгани йўқ.


АҚШ Украинага илғор ракета тизимлари беради. Мақсад Россияни нишонга олишми? | Qalampir.uz\nАҚШ Украинага илғор ракета тизимлари беради. Мақсад Россияни нишонга олишми?\nОлам\t01 Июнь 09:33 9229\nҚўшма Штатлар Украинани янада илғор ракета тизимлари ва ўқ-дорилар билан таъминлайди. Бу ҳақда АҚШ Президенти Жо Байден кеча, 31 май куни “The New York Times” газетасида чоп этилган мақоласида айтиб ўтган.\n“Биз Украинага жанг майдонида жанг қилиши ва музокаралар столида энг кучли позицияни эгаллаши учун катта миқдордаги қурол-яроғ ва ўқ-дориларни жўнатиш учун тез ҳаракатландик. Шунинг учун мен украиналикларни Украинадаги жанг майдонларида асосий нишонларга аниқроқ зарба бериш имконини берадиган илғор ракета тизимлари ва ўқ-дорилар билан таъминлашга қарор қилдим”, деган Байден.\nПрезидентнинг ёзишича, Қўшма Штатлар Украинага илғор қурол-аслаҳа тизимлари, жумладан Stinger мобил зенит-ракета тизимлари ва танкга қарши Javelin тизимлари, артиллерия ва Ми-17 вертолётларини етказиб беришда давом этади.\n“Биз Украинага илғор қуроллар, жумладан Javelin танкга қарши ракеталари, Stinger зенит ракеталари, кучли артиллерия ва юқори аниқликдаги ракета тизимлари, радарлар, дронлар, Ми-17 вертолётлари ва ўқ-дориларни етказиб беришда давом этамиз”, деган Байден.\nҚўшма Штатлар Украинани ўз чегараларидан ташқарига зарба бермасликка чақиради ва Киевга бундай имкониятларни тақдим этмайди, дейди АҚШ Президенти. Унинг сўзларига кўра, Америка “Россияга зарар етказиш учун” можарони чўзмоқчи эмас.\nШу билан бирга, АҚШ маъмурияти раҳбарининг таъкидлашича, АҚШ ва бошқа иттифоқчилар кучлари ва салоҳияти орқали НАТОнинг шарқий қанотини мустаҳкамлашда давом этади.\n“Яқинда мен Финляндия ва Швециянинг НАТОга аъзо бўлиш ташаббусини олқишладим, бу ҳаракат АҚШ ва трансатлантика хавфсизлигини икки демократик ва ҳарбий салоҳиятли ҳамкорни қўшиш орқали мустаҳкамлайди”, дейди Байден.\n01 Июль 20:52 76646\n01 Июль 08:15 72234\n02 Июль 08:30 68819\n01 Июль 21:34 61465\n02 Июль 17:23 56170


14 апрель куни Инсон ҳуқуқлари бўйича Ўзбекистон Республикаси Миллий маркази директори Акмал Саидов Европада хавфсизлик ва ҳамкорлик ташкилотининг амалдаги раиси, Швеция Қироллиги ташқи ишлар вазири Анн Линде билан учрашди. Учрашувда инсон ҳуқуқлари соҳасидаги ўзаро ҳамкорликнинг истиқболдаги йўналишлари муҳокама қилинди.\nИнсон ҳуқуқлари бўйича Ўзбекистон Республикаси Миллий маркази директори мўътабар меҳмонга Инсон ҳуқуқлари бўйича Ўзбекистон Республикаси Миллий стратегиясини амалга ошириш борасидаги ишлар тўғрисида маълумот берди. Шунингдек, гендер тенглик ва ёшлар сиёсатининг устувор йўналишларидаги фаолият самаралари ҳақида тўхталди.\nЕХҲТнинг амалдаги раиси, Швеция Қироллиги ташқи ишлар вазири А.Линде Ўзбекистоннинг БМТ Инсон ҳуқуқлари бўйича кенгашига аъзо бўлганини қутлар экан, инсон ҳуқуқларига доир ташаббусларни илгари суриш борасида муваффақиятлар тилади. ЕХҲТнинг амалдаги раиси Ўзбекистон Республикасида олиб борилаётган гендер сиёсатини, бу сиёсатнинг айнан ижтимоий-сиёсий ҳаётда хотин-қизлар роли ва мавқеини оширишга қаратилганини ҳам юқори баҳолади.\nЎзаро мулоқот давомида ЕХҲТ билан ҳамкорлик ва икки томонлама ўзаро алоқаларнинг истиқболдаги имкониятларига эътибор қаратилди. Қўшма лойиҳалар, жумладан, институционал ривожланиш лойиҳаларини амалга ошириш масалалари кўриб чиқилди.\nМеҳмонларга Инсон ҳуқуқлари бўйича Ўзбекистон Республикаси Миллий маркази ЕХҲТнинг Ўзбекистондаги Лойиҳалари мувофиқлаштирувчиси билан биргаликда нашрга тайёрлаган ва чоп эттирган янги китоблар тақдим этилди.


КХШТга аъзо давлатлар раҳбарлари шошилинч йиғилиш ўтказади - Bugun.uz\nКХШТга аъзо давлатлар раҳбарлари шошилинч йиғилиш ўтказади\n13:11 | 09-01-2022\nКоллектив хавфсизлик шартномаси ташкилоти (КХШТ)га аъзо давлатлар раҳбарлари Қозоғистондаги вазият кескинлашгани муносабати билан видеоселектор йиғилиши ўтказади. Бу ҳақда Кремль матбуот хизмати хабар берди.\nФото: Россия Ташқи ишлар вазирлиги матбуот хизмати\nКелтирилишича, Россия президенти Владимир Путин ва Қозоғистон етакчиси Қосим-Жўмарт Тўқаев телефон орқали мулоқот чоғида КХШТга аъзо давлатлар раҳбарларининг шошилинч учрашувини муҳокама қилган. «Қосим-Жўмарт Тўқаевнинг сўзларига кўра, ҳозирги босқичда КХШТга аъзо давлатлар раҳбарларининг қўшма йиғилиши талаб этилади», дея таъкидлаган Кремль матбуот хизмати.\nТаъкидланишича, Путин қозоғистонлик ҳамкасбининг таклифини қўллаб-қувватлаган. Арманистон бош вазири Николь Пашинян ва Беларусь президенти Александр Лукашенко ташкилотнинг видеоконференциясида иштирок этишга розилик билдирган. Шунингдек, улар Россия раҳбари билан Қозоғистондаги ҳозирги вазиятни муҳокама қилган ва республикадаги вазият «тинчланиш ва нормаллашишга мойил» деган фикрни билдирган.\nҲозирда видеоконференциянинг аниқ санаси ва бошқа тафсилотлар ҳақида батафсил маълумот берилмаган. Тожикистон президенти Эмомали Раҳмон тадбирда иштирок этишини ҳали тасдиқламаган.\nЭслатиб ўтамиз, КХШТнинг Россия, Тожикистон, Қирғизистон, Арманистон ва Беларусь тинчликпарвар кучлари Қозоғистонда ҳарбий миссия ўтамоқда.\nМавзуга доир: Махсус кучлар ва ҳарбий разведка. КХШТ давлатлари Қозоғистонга қандай бўлинмаларни жўнатди?


"Барселона" январда Ўзилни харид қилмоқчи\n21 ноябрь, 2017, 17:30\nКаталониянинг "Барселона" клуби қишки трансферлар мавсумида “Арсенал”нинг германиялик ярим ҳимоячиси Месут Ўзилни ўз сафига қўшиб олишга ҳаракат қилиб кўради, дея хабар беради Mundo Deportivo нашри. Каталонияликлар 29 ёшли немис футболчиси учун 20 миллион евро беришга тайёр.\nЎзилнинг “Арсенал” билан имзолаган амалдаги шартномаси 2018 йил ёзида якунига етади. Ярим ҳимоячи 2013 йилдан бери лондонликлар сафида тўп суриб келмоқда. Бундан олдин Мадриднинг “Реал” жамоаси шарафини ҳимоя қилган.


ЮНEП ўсимлик диетасига ўтишни маслаҳат бермоқда – Газета.uz\nLotinchada 18 август 2020, 09:29 Жаҳон\nДунёнинг 85 мамлакатида миллий диеталар бўйича кўрсатмалар ва уларнинг инсон саломатлиги ва атроф-муҳитга таъсири бўйича биринчи тадқиқот ўтказилган. Ушбу таҳлил Оксфорд, Гарвард, Тафтс ва Аделаида университетлари олимлари томонидан ўтказилган ва натижалар июль ойида БМТнинг атроф-муҳитни муҳофаза қилиш дастури (ЮНEП) ҳомийлигида нашр этилган.\nБМТ янгиликлар марказининг хабар беришича, ҳисоботда асосан дон маҳсулотлари, дуккакли экинлар, мева ва сабзавотлар каби ўсимликларга асосланган диетага ўтиш нафақат инсон саломатлиги, балки атроф-муҳит учун ҳам фойдали бўлади. Аммо ҳозирги кунга қадар, диетага оид миллий кўрсатмаларнинг аксарияти ушбу ёндашувга амал қилмайди.\n«Озиқ-овқат маҳсулотларини ишлаб чиқариш атроф-муҳитга зарарли таъсир кўрсатади, шунинг учун агар ўсимликларга асосланган диетага ўтилмаса, ердан фойдаланишда, тоза сув олишда ва биогеокимёвий оқимларда (ўғитларни ишлатишда) чекловлар қўйилмаса хавф ошиб бораверади», — деб ҳисоблашади тадқиқотчилар.\nМутахассислар ҳукуматларга чорва маҳсулотларини, хусусан мол гўшти ва сут маҳсулотларини истеъмол қилишни чеклаш бўйича аниқ кўрсатмалар беришларини маслаҳат бермоқда.\n«Кам мева ва сабзавотлардан иборат ва кўпроқ қизил ва қайта ишланган гўштдан иборат овқатланиш тартиби бутун дунёда, кўпгина минтақаларда инсон саломатлигига энг жиддий таҳдидлардан бири ҳисобланади. Шунингдек, улар оғир иқтисодий оқибатларга олиб келади, чунки юрак-қон томир касалликлари, саратон ва 2-тоифа диабет каби носоғлом парҳезлар билан боғлиқ сурункали касалликлар қиммат жарроҳликларни талаб қилади», — дейилади ҳисоботда.\nБугунги кунда иссиқхона газлари чиқиндиларининг чорак қисми қишлоқ хўжалигига тўғри келар экан. Олимлар одамларнинг даромадининг ошиши, мол гўшти ва сут маҳсулотларига кўпроқ мойиллик келтириб чиқараётганидан жиддий хавотирда, бу каби маҳсулотларни ишлаб чиқариш СО2 ва метан чиқиндиларини келтириб чиқаради.\nЮНEП вакили Никлас Хагельбергнинг таъкидлашича, иссиқхона газлари эмиссияси даражаси бизнинг ошпазлик хоҳиш-истакларимизга боғлиқ. Унинг фикрича, ҳукуматларнинг бу борадаги тавсиялари ва овқатланиш қоидаларининг ўзи етарли бўлмайди. У бугунги кунда «мамлакатнинг аграр сиёсатига мос келадиган аниқ ва изчил стратегия» зарурлигини таъкидлади.\nЮНEП бой мамлакатларда ҳайвонлар ва юқори даражада қайта ишланган озиқ-овқат маҳсулотларини кўп миқдорда истеъмол қилишни чеклашга ва камбағал мамлакатларда тўйимли озиқ-овқат маҳсулотларидан фойдаланишни яхшилашга чақирмоқда. Фақат шу йўл билан, улар ердан фойдаланиш самарадорлигини ошириши ва бутун дунёда соғлом озиқ-овқат маҳсулотларини ишлаб чиқариш мумкинлигига ишонишади.


Жанубий Корея президентининг 2019 йилда Ўзбекистонга келиши кутилмоқда\nИчки ишлар бўлими бошлиғини муштлашишга чақирган тадбиркор қамоққа олинди\nЗулфиқор Мусоқов ўзбек бокс мактаби асосчиси ҳақида фильм ишламоқчи \nҚиёмат куни инсонлар ҳам ўсимликлар каби ердан чиқадилар \n2019 йилда Ўзбекистонга Жанубий Корея президенти Мун Чжэ Ин ташриф буюради. Бу ҳақда Ўзбекистон Президенти ҳузуридаги Стратегик ва минтақалараро тадқиқотлар институти директори Владимир Норов Сеулда ўтган “Корея-Осиё 2018 форуми” халқаро анжуманида маълум қилди.\nНоровнинг айтишича, Тошкент ва Сеул ўртасидаги сиёсий ишонч ва ҳамфикрликнинг юқори даражада эканлиги икки давлат ўртасидаги ҳамкорликни янада кенгайтириш ва мустаҳкамлаш учун мақбул шароитлар яратади.\n“Давлатимизда Корея Республикаси президентининг Ўзбекистонга жавоб ташрифини ташкиллаштириш бўйича барча зарурий саъй-ҳаракатлар амалга оширилмоқда”, деб қўшимча қилган Норов.\nЎзбекистон Президенти Шавкат Мирзиёев 2017 йил ноябрда Жанубий Кореяга сафар уюштирганди.\nЖанубий Корея президенти ташрифига тайёргарлик кўриш мақсадида Тошкентда 29-30 ноябрда Стратегик ва минтақалараро тадқиқотлар институти Шимолий иқтисодий сиёсат қўмитаси ва Ханьянг университети билан ўзбек-корейс семинарини ўтказади.\nУшбу семинар давомида икки томонлама ҳамкорликни ривожлантириш масалалари муҳокама қилиниши кутилмоқда.\nКиритилди: 10:13 08.11.2018. Ўқилди: 555 марта. Фикрлар сони: 0 та.\nҒаройиб фалсафа: китобхон ўғирлик қилмайди, ўғри китоб...\n05:00 «Қўлбола қарздорлар» қандай пайдо қилинган?\n04:45 Дунёнинг арзон хизмат кўрсатувчи энг яхши авиакомпаниялари маълум қилинди\n04:40 Мадуро ўзига қарши суиқасдни 20 миллион долларга баҳолади


Эс-хуш бузилиши синдроми | mbaza.uz\nЭс-хуш бузилиши синдроми\nТакдимотда Эс-хуш бузилиши классификацияси, патогенетик куринишлари, этиологик факторлар, клиник куринишлари ва кечиши, диагностика ва даволаш принциплари ёритилган. Такдимот слайдларини асосий кисмини илюстрацион расмлар ва схемалар ташкил этади. Такдимотда янги чет эл адабиётлари маълумотлари ва интернет маълумотларидан кенг фойдаланилган. Такдимот талабаларга тушунарли килиб тузилган. Такдимотга мос равишда маъруза матни ва видеолавхалар мавжуд. Бундай такдимотлар талабаларга “Хуш бузилиши синдроми” тугрисида чукур илм эгаллашга ва билимини мустахкамлашга ёрдам беради.


“Давлат тили” ҳақидаги қонун нега ўзгартирилган? « Ўзбекистон Халқ Ҳаракати\n“Давлат тили” ҳақидаги қонун нега ўзгартирилган?\n05 May 2019 - 11:39\n1995 йил 21 декабрь куни 1989 йил 21 октябрда қабул қилинган «Ўзбекистон Республикасининг давлат тили ҳақида»ги Қонунига ўзгартиш ва қўшимчалар киритилиб, унинг янги таҳрири тасдиқлаган.\nЖумладан, “Давлат тили” ҳақидаги қонуннинг 4-моддаси ҳам ўзгартирилган.\n1989 йилги ҳолатига кўра, унинг 4-моддасида “Ўзбекистон Республикасида ишловчи давлат ҳокимияти ва бошқарув органлари раҳбарлари ўз хизмат вазифаларини бажариш учун республика давлат тилини етарли даражада билишлари шарт.\nЎзбекистон Республикаси ўзбек тилини билмайдиган гражданларга республика давлат тилини бепул ўргатиш ва ўқитишни таъминлайди” деб ёзилган бўлса, 1995 йилда ўзгартирилган 4- моддада қуйидагича ёзилган:\n“Ўзбекистон Республикасида давлат тилини ўрганиш учун барча фуқароларга шарт-шароит ҳамда унинг ҳудудида яшовчи миллатлар ва элатларнинг тилларига иззат-ҳурмат билан муносабатда бўлиш таъминланади, бу тилларни ривожлантириш учун шарт-шароит яратилади.\nФуқароларга давлат тилини ўқитиш бепул амалга оширилади”.\n“Ўзбекистон Республикасида ишловчи давлат ҳокимияти ва бошқарув органлари раҳбарлари ўз хизмат вазифаларини бажариш учун республика давлат тилини етарли даражада билишлари шарт” деган жойи батамом олиб ташланган.\nБу қонун ўзгартирилганда халқ муҳокамасига ташланганми? Ким эслай олади?\nСавол: Бизга олдинги варианти маъқул эмасмиди? Нимага уни ўзгартиришган?


18:40 / 26.10.2017\n2017 йил 20 октябрь куни Марказий Осиёдаги энг катта китоб савдо мажмуаси бўлган Тошкент шаҳрида жойлашган "Китоб олами" дўконида Ўзбекистон Ёзувчилар уюшмаси аъзоси, таниқли шоир ва ёзувчи Муҳаммад Исмоил қаламига мансуб китоблар тақдимоти бўлиб ўтди. Ушбу анжуман ҳақида Туркиянинг TRT Avaz телеканалида лавҳа тайёрланди.\n"Гапнинг қисқаси яхши" ҳамда "Атрофингда мен сарсон" номли китобларнинг тақдимот маросимида шоирнинг дўстлари, китобсеварлар ва шеърият шайдолари иштирок этдилар.\nХусусан, Ўзбекистон халқ шоири Омон Матжон, Бобур Бобомурод, таниқли сухандон Раҳимбой Жуманиёзов, Толибжон Исроилов, Аҳроржон Қўшматов, "Ижод олами" журнали бош муҳаррири Бахтиёр Ҳайдаров, "Ишонч" газетаси бош муҳаррири Жаҳонгир Шарофбоев, таниқли журналист Жасур Ҳамроев ва яна бир қанча ОАВ ходимлари, Ўзбекистон Ёзувчилар уюшмаси вакиллари, таниқли хонандалар иштирок этишди.\nАнжуман сўнгида шоир Муҳаммад Исмоил ўзининг севимли шеърларини мухлисларга ўқиб берди, янги китобларини ўқувчиларга совға қилди. Адабий кечада ёш хонанда Нодирбек Асатуллаев шоир Муҳаммад Исмоил шеърлари билан айтиладиган қўшиқлардан ижро этди.


20:47 / 13.03.2017\nУкраина олий радасидаги "Батькивщины" фракцияси етакчиси Юлия Тимошенко Украина ташқаридан бошқарилишини айтди. У бу ҳақда 13 март куни "112 Украина" телеканали намойиш қилган матбуот-анжуманда айтиб ўтди.\n"Украинада ташқи бошқарув киритилган. Ташқи бошқарув Украинадаги қўғирчоқ ҳукумат: президент, бош вазир, миллий банк раҳбари ва парламентдаги бошқарилувчи кўпчилик орқали амалга оширилади", деб айтди Тимошенко. Бироқ сиёсатчи Киев сиёсатига ким бундай таъсир қилиши ҳақида тушунтириш бермаган.\nТимошенко Украинадаги жорий вазият "мамлакатнинг тўлиқ иқтисодий мустамлакалаштирилишига" олиб келишини таъкидлаб ўтди.\nТимошенко февралда Украина бош вазири Владимир Гройсманни "ҳар бир украиналикка иснод бўлган мегакоррупцияда" айблаганди.


Москвадаги оммавий муштлашув иштирокчилари Россиядан “депорт” қилинади. Улар орасида ўзбекистонликлар ҳам бор - EFFECT.UZ\n. 07:49 | 20.07.2021\nМосквада оммавий муштлашувда қатнашган мигрантлар суд қарори билан Россиядан чиқариб юборилади, деб хабар берди мамлакат Ички ишлар вазирлиги.\n“Шунингдек, бир қатор шахсларга нисбатан Россия Федерацияси ҳудудига киришга рухсат бермаслик тўғрисида қарор қабул қилинади”, деб қўшимча қилинган хабарда.\n13 июль куни кечда Москвадаги “Кузминка” метро бекати атрофида оммавий муштлашув бўлиб ўтган. Муштлашувда асосан ўзбек, қирғиз ва тожик миллатига мансуб фуқаролар 200 нафардан 400 нафаргача бўлган. Муштлашув оқибатида иштирокчиларнинг айримлари жиддий жароҳат олиб, шифохонага ётқизилган.\nМосква полицияси бу безорикда иштирок этганларнинг 103 нафарини ҳибсга олди. Уларнинг барчаси мамлакатга кириш қоидаларини бузиш, майда безорилик, ҳуқуқ-тартибот идоралари ходимларига бўйсунмасликда айбланмоқда. Шунингдек, ноқонуний йиғилишлар ва митинглар тўғрисида ҳам баённомалар тузилади.\nМосквада ўзбек ва қирғиз мигрантлари ўртасида оммавий муштлашув содир бўлди\nТолибон Кобул билан маҳбусларни алмашишни талаб қилмоқда\nАфғонистон-Тожикистон чегарасини эгаллаган Толибон Марказий Осиё давлатлари чегараларини бузиши мумкинми?


Ўзбекистон билан чегарада пора олиб келган қатор қирғиз амалдорлари қўлга олинди - 20.10.2021, Sputnik Ўзбекистон\nҚўлга олинганлар орасида - Қирғизистон Давлат миллий хавфсизлик қўмитаси чегара хизмати раҳбари - директор биринчи ўринбосари бор 20.10.2021, Sputnik Ўзбекистон\nТОШКЕНТ, 20 окт - Sputnik. Қирғизистон давлат миллий хавфсизлик хизмати Ўзбекистон билан чегарадош "Дўстлик—автодорожный" чегара ўтказиш пости орқали мунтазам пора олиб келган қатор қирғиз амалдорларини қўлга олди.Амалдорлар Ўзбекистон фуқароларидан, жумладан, юк ташувчилардан доимий равишда пул, пора талаб қилганликлари айтилмоқда.Қўлга олинганлар орасида чегара пости раҳбари, Миллий хавфсизлик давлат қўмитаси Ўш вилояти бўйича чегара хизмати бошқармаси бошлиғи ҳамда қўмита чегара хизмати бош штаби бошлиғи — директор биринчи ўринбосари бор.Ҳозирда Жиноят кодексининг "Бир гуруҳ шахслар томонидан пора олиш" (325-модда) моддаси билан жиноий иш қўзғатилган."Дўстлик-автодорожный" назорат ўтказиш пункти раҳбари А. Э., Ўш вилояти бўйича Миллий хавфсизлик давлат қўмитаси Ўш вилояти бўйича чегара хизмати бошқармаси бошлиғи Ч. Н., шунингдек, директорнинг биринчи ўринбосари — Чегара хизмати Бош штаби раҳбари К. Б қўлга олинган.\n13:04 20.10.2021 (янгиланди: 13:29 20.10.2021)\n© © Sputnik / Табылды КадырбековГраница между Казахстаном и Кыргызстаном, архивное фото\nҚўлга олинганлар орасида - Қирғизистон Давлат миллий хавфсизлик қўмитаси чегара хизмати раҳбари - директор биринчи ўринбосари бор\nТОШКЕНТ, 20 окт - Sputnik. Қирғизистон давлат миллий хавфсизлик хизмати Ўзбекистон билан чегарадош "Дўстлик—автодорожный" чегара ўтказиш пости орқали мунтазам пора олиб келган қатор қирғиз амалдорларини қўлга олди.\nАмалдорлар Ўзбекистон фуқароларидан, жумладан, юк ташувчилардан доимий равишда пул, пора талаб қилганликлари айтилмоқда.\nҚўлга олинганлар орасида чегара пости раҳбари, Миллий хавфсизлик давлат қўмитаси Ўш вилояти бўйича чегара хизмати бошқармаси бошлиғи ҳамда қўмита чегара хизмати бош штаби бошлиғи — директор биринчи ўринбосари бор.\nҲозирда Жиноят кодексининг "Бир гуруҳ шахслар томонидан пора олиш" (325-модда) моддаси билан жиноий иш қўзғатилган.\n"Дўстлик-автодорожный" назорат ўтказиш пункти раҳбари А. Э., Ўш вилояти бўйича Миллий хавфсизлик давлат қўмитаси Ўш вилояти бўйича чегара хизмати бошқармаси бошлиғи Ч. Н., шунингдек, директорнинг биринчи ўринбосари — Чегара хизмати Бош штаби раҳбари К. Б қўлга олинган.


Япония мудофаа вазири: КХДРнинг янги ракетаси биологик ва кимёвий қуролни ҳам элтиши мумкин\n17:09 / 29.11.2017\nШимолий Кореянинг янги "Хвасон-15" ракетаси нафақат ядро каллаги, балки биологик ва кимёвий қуролни ҳам белгиланган нишонга етказа олади. Япония мудофаа вазири Ицунори Онодэра шундай баёнот берди.\n"Бизнинг фикримизча, Шимолий Корея ракетаси фақат ядро каллагини эмас, балки биологик ва кимёвий қуролни ҳам таший олади", - деган вазир парламентда чиқиш қилар экан. Унинг қайд этишича, мудофаа вазирлиги атроф-муҳитни муҳофаза қилиш вазирлиги билан бирга маҳаллий аҳоли учун ядровий, биологик ёки кимёвий ҳужум эҳтимолига қарши машғулотлар ташкил этади.\nКХДР 29 ноябрь куни ярим тунда янги ракета синовини ўтказди. Ракета 1 минг км.га яқин масофага парвоз қилиб, Аомори префектурасидан 250 км шимолга қулаб тушган. Унинг парвоз баландлиги 4 минг км.дан баландни ташкил этган.


Боксчиларимиз Осиё чемпионатини умумжамоа бўйича биринчи ўринда якунлашади\n26 Апр 2019 2199\nХабарингиз бор, Бангкок шаҳрида бокс бўйича Осиё чемпионати якунига етиб бормоқда. Айни пайтда ўрта вазн тоифасида финал жанглари ўтказиляпти. Биз учун қувонарлиси, мазкур қитъа чемпионитини йигитларимиз умумжамоа бўйича биринчи ўринда якунлайдиган бўлишди, деб хабар бермоқда МОҚ матбуот хизмати.\nФиналга Ўзбекистон терма жамоасидан 5 йигит етиб келган ва уларнинг 3 нафари чемпионликни расмийлаштиришди. Бу борада бизга рақобат туғдираётган Қозоғистон ва Ҳиндистон терма жамоаларидан 4 боксчи олтин медал учун баҳс олиб борадиган эди. Енгил вазндаги вакилларимиз 2 ҳиндистонлик боксчиларни мағлуб этишди. Бу борада ҳиндистонликларнинг қолган финалчилари ғолиб бўлган тақдирда ҳам уларнинг олтин медаллари 2 та бўлади.\nҚозоғистон терма жамоасининг дастлабки финалчиси (-60 кг) мўғилистонлик рақибига имкониятни бой берди. Бу дегани қолган қозоғистонлик бокчилар ғалаба қозонган тақдирда уларнинг олтин ва кумуш медаллар бўйича кўрсаткичи 3-1 кўринишига келади. Мабодо оғир вазндаги боксчиларимиз мағлуб бўлишса (умид қиламизки, ундай бўлмайди. Бу гап шунчаки расмий ҳисоб-китоб учун ишлатилди), олтин-кумуш медаллар бўйича биздаги рақамлар 3-2 ни ташкил этади. Демакки, олтин медаллар сони тенг, кумуш медаллар бўйича кўрсаткич барибир бизнинг вакилларимиз томонда бўлади.\n2 йил аввал Тошкентда бўлиб ўтган Осиё чемпионатини биринчи ўринда якунлаган эдик. Бу сафар ҳам боксчилармиз қитъада тенгсиз бўлишди.


«Арсенал» Дебюшини «Бордо»га ижарага берди » Скачать музыку бесплатно новинки музыки 2016-2017\n«Арсенал» Дебюшини «Бордо»га ижарага берди\nКомментариев: 0 Просмотров: 133 Дата: 2-02-2016, 08:03 «Арсенал» ўзининг франциялик ҳимоячиси Матье Дебюшининг Франциядаги «Бордо» жамоасига ижара асосида берилгани ҳақида маълум қилди. 30 ёшли бу футболчи Францияда мавсум якунига қадар тўп суради. Бундан олдинроқ, футболчи доимий ўйин амалиётига эга бўлиш ва 2016 йилги Европа чемпионатида терма жамоага чақирув олиш учун ўзини бошқа жамоага беришларини сўраётгани хабар қилинганди. Маълумот учун, Дебюши 2014 йилнинг ёзида "Ньюкасл"дан "канонирлар" сафига келиб қўшилганди. У келганидан бери лондонликлар сафида 12та ўйин ўтказди. Жорий мавсумда у жароҳатларидан фориғ бўла олмагани учун асосий таркибдаги ўринни Эктор Бельеринга топшириб қўйди. - деб хабар бермоқда Stadion.uz нашри.


«Ҳозир Президентга жудаям қийин» — «Xabar.uz»да...\n«Xabar.uz» ахборот-таҳлилий портали колумнисти, мустақил терролог-аналитик Саид-Абдулазиз Юсупов янги телелойиҳага қўл урди. Ўзбекистонда муқобили бўлмаган ушбу телелойиҳа орқали муаллиф мамлакатимиз ичкариси ва ташқарисидаги вазият, жамиятимиз, одамларимиз дунёқарашидаги муаммолар ва уларнинг ечимлари ҳақидаги мулоҳазаларини ўқувчиларимиз билан бўлишиб боришни мақсад қилган.\nСаид-Абдулазиз Юсупов ўқувчиларимизга «Қачонгача Президент айтмагунча пусиб ўтирамиз? Давлат раҳбарига елкадош бўлиш учун нима қилмоқ керак?!», «Қардошлик қайғуси», «Телевизор кўраётганларни китоб ўқийдиганлар бошқаради(ми?)!», «Мақсад — «G10». Болтани ташланг!», «Бутларни синдиринг!» каби мақолари билан яхши таниш. Бундан ташқари, муаллифнинг «Kun.uz» интернет нашрида эълон қилинган «Ёлғонлардан воз кечиб, бир ғоя остида руҳан бирлашиш вақти бўлмадимикан?» номли мақоласи ҳам кўпчиликнинг эътирофига сазовор бўлган.\nТелелойиҳанинг илк сонида муаллиф Ўзбекистондаги ўзгаришлар, бугунги геосиёсий ва ижтимоий вазият, бу жараёнда мамлакат раҳбарига қанчалик қийин экани ҳақида сўз юритади.\n«Оқ ва қора» деб номланган ушбу кўрсатув мунтазам тайёрлаб борилиши кутилаётир. Ушбу эсклюзив кўрсатувнинг янги сонларини фақатгина «Xabar.uz» ахборот-таҳлилий порталида томоша қилишингиз мумкин. Бизни кузатиб боринг!\nШавкат Мирзиёев телелойиҳа «Оқ ва қора»


Гулсанам Мамазоитова мухлиси билан гап талашиб қолди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гулсанам Мамазоитова мухлиси билан гап талашиб қолди\t16:39, 04 июль\tЎзбекистон халқ артисти Гулсанам Мамазоитова камдан-кам интервью берадиган санъаткорлардан. Унинг бўш вақтини топиш қийин. Доим тадбирлар, халқ хизмати, гастроль сафарлари билан банд... Аммо кўп сонли мухлисларнинг талаб ва таклифларига кўра “Даракчи” газетаси журналисти у билан суҳбатлашишга мувваффақ бўлди. Интервью давомида хонанда ижтимоий тармоқдаги саҳифаси орқали бир мухлиси билан гап талашиб қолгани хусусида савол берилди:\n— Яқинда суратларингизнинг изоҳларида бир мухлисингиз билан гап талашиб қолганингизга гувоҳ бўлдик. — Менимча ҳар бир масалага ойдинлик киритиш керак. Баъзида биз санъаткорларнинг гапини мухлислар нотўғри тушуниши мумкин. Ана шундай ҳолатларда вазиятни қўлга олиш керак. Яъни, мен гапларга ойдинлик киритиш мақсадида албатта жавоб қайтараман. Аммо мен ҳеч қачон ёмон, қўпол гапирмаганман. Яхши гаплар билан ҳаммасини жойида ҳал этаман. Яна бир гапни алоҳида айтиб ўтишим керак. Ижтимоий тармоқлардаги изоҳларда салбий фикр билдирган мухлисларни ҳеч қачон айбламаганман. Сабаби улар бизни яхши танишмайди, кўрмай-билмай туриб нотўғри тушуниб қолган бўлишлари мумкин, холос. Шунинг учун уларнинг фикрларини ҳам инобатга олиш керак.\nБундан ташқари Гулсанам фарзандлари, оиласи, ижоди ва янги имиджи ҳақида гапирди. Хонанданинг ушбу мавзулар юзасидан фикр ва мулоҳазаларини “Даракчи” газетасининг янги 7 июль куни сотувга чиқадиган 27-сонида ўқиш мумкин.\nШаҳзода Муҳаммедова: “Муқаддаснинг олдига келсам, у ҳомиладор экан”\tХонанда Пелагея фарзандли бўлди\tХонанда Ойхон Эшонхонова ўғлини уйлантирди\tФарҳод Алимов оила мустаҳкамлигини таъминловчи жиҳатлар ҳақида гапирди\tСаидакбар санъатга қайтди\tРуҳшона лабини катталаштиргани ҳақидаги саволга жавоб берди\tОтправить


Ташқи меҳнат миграцияси агентлиги собиқ раҳбарияти узоқ муддатларга қамалди — Minbar\n20/09/2019 1 дақиқада ўқийсиз Янгиликлар\nТашқи меҳнат миграцияси масалалари агентлигининг собиқ раҳбарлари узоқ муддатларга қамалди. Бу ҳақда Олий суд матбуот хизмати хабар берди.\n2018 йилнинг ноябрь ойида агентлик раҳбарлари катта миқдорда пора олганликда айбланиб қўлга олинган эди. Баъзи манбалар 14-20 ноябрь кунлари Миграция агентлигининг 20га яқин расмийси Кореяга ишга кетаётганлардан 20 миллион доллар пора олганликда гумонланаётгани ҳақида ёзган эди. Мазкур хабарни орадан бир неча кун ўтгач, Бош прокуратура тасдиқлаган.\nОлий суд хабар беришича, агентликнинг собиқ раҳбарлари фирибгарлик, пора бериш, компьютер ахборотидан қонунга хилоф равишда (рухсатсиз) фойдаланишда айбдор топилган.\nЖиноят ишлари бўйича Тошкент шаҳар судининг 19 августда чиқарган ҳукмига кўра:\nТашқи меҳнат миграцияси масалалари агентлигининг собиқ бошлиғи Ровшан Ибрагимов – 12 йилга озодликдан маҳрум этилган.\nАгентлик бошлиғи ўринбосари лавозимида ишлаган Улуғбек Назаров – 12 йилга озодликдан маҳрум этилган.\nАгентликнинг Фуқароларни чет элда ишга жойлаштириш масалалари департаменти Чет элда вақтинчалик меҳнат фаолиятини амалга ошириш истагида бўлганларни топиш ва рўйхатга олиш бўлими бошлиғи лавозимида ишлаган Алижон Абдуллаев – 11 йилга озодликдан маҳрум этилган.\nАгентликнинг Жўнаб кетишдан олдинги мослаштириш ва ўқитиш маркази директори лавозимида ишлаган Озод Махсудов – 11 йилга озодликдан маҳрум этилган.\nСудланувчилар Жиноят кодексининг 210 (пора олиш), 211 (пора бериш), 243 (жиноий фаолиятдан олинган даромадларни легаллаштириш) ва 2782 (компьютер ахборотидан қонунга хилоф равишда (рухсатсиз) фойдаланиш) моддаларида назарда тутилган жиноятларни содир этганликда айбдор деб топилган.\nмуҳожирлар ишсизлик меҳнат муҳожири миграция Миграция агентлиги\n19/08/2019 5 дақиқада ўқийсиз\nНаманган аэропортида имомлар муҳожирларга "динига, ватанига, оиласига" хиёнат қилмасликни уқтирмоқда\n15/07/2019 1 дақиқада ўқийсиз\nХориждан қайтганлар 24 соат ичида ОИВга мажбурий текширилади\n03/07/2019 4 дақиқада ўқийсиз\n24/06/2019 3 дақиқада ўқийсиз


Янги уйлар ўз эгаларига топширилмоқда\nЮртимизнинг янада обод, халқимиз ҳаёти бундан-да фаровон бўлишида, ҳеч шубҳасиз, қишлоқларимизнинг ўрни ва аҳамияти катта. Нега деганда, турмушимиз тўкислиги қишлоқ аҳлининг фидокорона меҳнати, аниқроғи, улар томонидан етиштирилаётган озиқ-овқат маҳсулотлари ва нозу неъматлар билан бевосита боғлиқ.\nШу боис миришкорлар учун қулай турмуш муҳитини шакллантириш, хусусан, қишлоқларнинг замонавий қиёфасини яратиш, маҳаллий аҳолининг турмуш даражасини жаҳон андозалари талабларига мослаштириш, уларнинг манфаатларини тўлиқ таъминлашга қаратилган ислоҳотлар давлат сиёсати даражасига кўтарилди. Натижада юртимизнинг энг чекка ҳудудлари ҳам файзли гўшаларга айланиб, қишлоқ билан шаҳар ўртасидаги тафовут тобора камайиб бораётир.\nПрезидентимизнинг 2016 йил 21 октябрдаги “2017 — 2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги қарори бу борадаги ишларнинг мантиқий давоми бўлди. Унинг изчил ижросини таъминлаш мақсадида кўрилаётган тизимли чора-тадбирлар самараси эса ҳозирданоқ кўзга ташланмоқда.\nГап шундаки, янгиланган намунавий лойиҳалар асосида бунёд этилган арзон тураржойларнинг дастлабкилари яқинда ўз соҳибларига топширилди. Пировардида кўплаб эҳтиёжманд оилалар шахсий уй-жойига эга бўлиб, шоду хуррамликда яшамоқдалар.\nФарғона шаҳридан чиқиб, Фарғона туманидаги Водил сари йўл олсангиз, автомобиль йўли бўйлаб қад ростлаган кўркам уй-жойлар эътиборингизни тортмай қолмайди. Бу ерда жуда қисқа вақт ичида 32 та хонадонга эга бир жуфт икки қаватли ҳамда бир қаватли 10 та уй қуриб битказилди.\n— Арзон уй-жойларнинг қурилиши мен каби оналарнинг ташвишини камайтирди, — дейди Мавлудахон Раҳимова. — Сабаби, улар аҳоли эҳтиёжлари ва харид қобилиятини ҳисобга олган ҳолда, арзон нархларда таклиф қилинаяпти. Бу — катта ғамхўрлик. Масалан, ўғлимнинг оиласи катталашгач, бир хонали уй торлик қилиб қолган эди. Имтиёзли кредит эвазига ушбу арзон уйлардан 3 хоналисини сотиб олди. Қаранг, шинамгина, ҳамма шароит муҳайё. Шаҳардаги қулайликлардан кам эмас. Кичик томорқа, мўъжазгина гулзори ҳам бор.\nШаҳзодахон ва Шуҳратжон Тошматовлар ҳам ёш оила вакиллари тариқасида айнан 2 сотих майдонда қад кўтарган шинам уй-жойнинг бахтиёр соҳибларига айланишди.\n— Бу уй оиламиз учун зўр туҳфа бўлди, — дейди Шуҳратжон. — Ота-оналаримизнинг қувонганини айтмайсизми?! Турмуш ўртоғим Шаҳзодахоннинг ҳам севинчи ичига сиғмаяпти. Қисқаси, хурсандчилигимизнинг чегараси йўқ.\nТаъкидлаш керакки, истиқлол эпкини юртимизнинг олис ҳудудларига ҳам янги ҳаво олиб кирди. Қишлоқ одамлари меҳнатдан ортиб, яшаш шароитини яхшилашга, пишиқ ғиштдан уйлар солишга имкон топа бошлади. Сирасини айтганда, одамларнинг тафаккуридаги ўзгаришлар ҳаётга ўзгача нигоҳ билан боқишга ундамоқда.\nАлбатта, бугунги кунда ҳамманинг ҳам мустақил равишда замонавий уйлар тиклашга қурби етмас. Аммо бу борада халқ манфаатини ўйлаб яратилган пухта механизм мамлакатимизнинг ҳар бир фуқаросига замон талабларига мос уйлар соҳиби бўлиш имконини берди.\nГап шундаки, эндиликда аҳолининг уй-жой қуриш учун алоҳида вақт сарфлашига, қурилиш материаллари излаб, елиб-югуришига ҳожат йўқ. Буюртмачи вазифасини ўтовчи “Қишлоқ қурилиш инвест” инжиниринг компанияси билан шартнома -имзолайди, холос.\nЯнгиланган намунавий лойиҳалар асосидаги тураржойлар тайёр ҳолда топширилади. Уй-жойларнинг 15 йил муддатга имтиёзли кредитлар асосида берилиши ҳамда кредит қайтарилишига қадар 3 йилга имтиёзли давр белгиланиши аҳолига кўрсатилаётган ғамхўрликнинг юксак намунасидир.\n— Ариза берганимизга 2 ой бўлди, — дейди Шавкатжон Йўлдошев. — Шу давр ичида қурилиш ишлари якунланиб, яқинда уйимизнинг калити тантанали равишда топширилди. Очиғи, ўзим мустақил равишда бундай уй-жойни тиклашим учун бир неча йил вақт сарфлашимга тўғри келар эди...\nХалқ билан мулоқот ва инсон манфаатлари йилида бу борадаги эзгу ишлар кўлами янада кенгаяди. Биргина Фарғона вилоятида 2017 йил давомида 33 та қишлоқ массивида янгиланган намунавий лойиҳалар бўйича арзон уй-жойлар қуриш кўзда тутилгани бунга яққол мисолдир. Насиб этса, 604 та 2 сотихли ҳамда 240 та икки қаватли уй барпо этилиб, Мустақиллик байрами арафасида фойдаланишга топширилади.


23 май 2019, Тошкент вақти: 14:23\nХЎЖАЙЛИ. “Қорақалпоғистон Республикаси Хўжайли туманидаги 31-мактабдан ёзмоқдамиз. Халқ таълими вазири Шерзод Шерматов бу йил ўқитувчилар мажбурий обуна бўлмайди, деган эди. Лекин яна мажбурий обуна кучайди. Ўқувчилардан обуна учун пул йиғилмоқда. Ўқитувчиларнинг эса маошидан камида 100 минг сўмдан ушлаб қолишмоқчи. Бу ҳақда халқ таълими идораси буйруғи бор экан. Жаноб Шерматов, ваъдага вафо қилиб, қўл остингиздаги ўқитувчиларни мажбурий обунадан халос этинг!”\n(Бу хабар Озодликка 1 декабрь куни келган. ST даракчиси ўз гапларини асослаш учун Озодликка фото йўллаган.)


СЕКТОРЛАР ФАОЛИЯТИ - АҲОЛИ ТУРМУШ ФАРОВОНЛИГИНИ ЮКСАЛТИРИШДА МУҲИМ ОМИЛ » "Bulung‘ur hayoti" gazetasi\nGazeta: admin Қўйилган сана: 2-04-2018, 10:12 Рукун: СИЁСАТ Кўрилди 913\nКейинги йилларда мамлакатимизни жадал ижтимоий-иқтисодий, сиёсий, маънавий-маданий жиҳатдан ривожлантириш, биринчи навбатда қишлоқ жойларда ахоли учун муносиб турмуш шароитларини яратиш ҳамда ислоҳотларни амалга оширишда фуқароларнинг бунёдкорлик, меҳнатсеварлик салоҳиятини рўёбга чиқаришга қаратилган бир қатор муҳим давлат ва худудий Дастурлар, қонун хужжатлари қабул қилинди. Сенаторлар ва депутатлар корпуси, фуқаролар йиғинлари, оммавий ахборот воситалари ҳамда фуқаролик жамиятининг бошқа институтлари вакилларини кенг жалб этган ҳолда, жойларда ишларнинг ҳақиқий ахволини ҳар томонлама чуқур ўрганиш, халқ билан бевосида мулоқатнинг сифат жиҳатдан янги, энг муҳими самарали шаклларини жорий этиш бўйича аниқ мақсад-га йўналтирилган чора-тадбирлар натижалари мазкур Дастурлар ва ҳужжатларнинг қабул қилинишига асос бўлди.\n2017-2021йилларда Ўзбекистон Республикасини ривожлантиришнинг бешта устивор йўналиши бўйича Ҳаракатлар стратегиясида белгиланган вазифаларни сўзсиз амалга ошириш, жойларда ишни ташкил этиш, биринчи навбатда, жамоатчилик олдида ҳисобот бериш шакллари ва услубларини тубдан такомиллаштириш, аҳолининг турмуш тарзи сифати ва даражасини юксалтириш, давлат органлари раҳбарларининг масъулиятсизлиги ҳолатларининг юзага келишига қатъий равишда барҳам бериш ҳамда маҳаллий давлат ҳокимияти органларининг ташаббусларини ҳар тарафлама қўллаб-қуватлаш кун тартибимизда турган долзарб муаммолардан. Давлатимизнинг келажаги, тараққиёти, равнақи билан боғлик бўлган бундай улуғвор вазифаларнинг амалга оширилишида муҳтарам Президентимиз Ш.М. Мирзиёев томонидан 2017 йил 8 августда қабул қилинган “Ҳудудларнинг жадал ижтимоий-иқтисодий ривожланишини таъминлашга доир устивор чора-тадбирлар тўғрисида”ги Қарори сўзсиз дастуруламал вазифасини ўтаяпти. Қарорга мувофиқ ҳудудларнинг жадал ижтимоий-иқтисодий ривожланишинишини таъминлаш мақсадида юртимизнинг барча жойларида худудлар - вилоятлар, шаҳарлар, туманлар тўртта секторга бўлинди. Секторлар раҳбарларига ҳудудларни комплекс ижтимоий-иқтисодий ривожлантириш вазифаларини ташкил этиш ва ҳал қилиш, шу жумладан, ахолининг энг муҳим муаммоларини бартараф этиш, уй-жой, коммунал ва йўл хўжалиги, электр энергия, сув ва иссиқлик таъминоти, транспорт қатнови, халқнинг арзон уй-жойларга бўлган талабини қондириш, ҳудудларни ободонлаштириш ва кўкаламзорлаштириш, хусусий уй-жой мулкдорлари ширкатларини шакллантириш соҳаларидаги муаммоларнианиқлаш ҳамда уларни жойида бартараф этиш бўйича аниқ мақсадга қаратилган тадбирларни амалга ошириш вазифалари топширилди. Шунингдек, ҳудудларни комплекс ижтимоий-иқтисодий ривожлантириш бўйича секторлар ишини ташкил этиш схемасига мувофиқ “маҳалла - туман (шаҳар) -вилоят - республика ” тамойилига кўра амалга оширишлари қатъий белгилаб қўйилди.\nҚарорга асосан 2017 йил август ойида туманимиз ҳудуди ҳам тўртта секторга бўлинди. Туман ҳокими қарори билан туман ҳокими, туман прокурори, туман ички ишлар бўлими ҳамда туман Давлат солиқ инспекцияси бошлиқлари ташкил этилган секторларга раҳбар этиб тайинланди. Секторларга кирувчи маҳаллалар рўйхати шакллантирилди. Ҳар бир секторга 52 нафардан давлат идоралари, корхона ва ташкилотлар, жамоат ташкилотларидан, жами 210 нафар вакиллар бириктирилди. Шунингдек, маҳаллалар фаолиятини мувофиқлаштирувчи кенгашга аъзо жамоат ташкилотлари вакиллари орасидан ҳар бир сектор кесимида жамоатчилик назорати гуруҳлари ташкил этилди. Қолаверса, маҳаллаларда аниқланган муаммо ва камчиликларни ҳар тарафлама чуқур ўрганиб чиқиш, таҳлил қилиш ҳамда умумлаштириш мақсадида, шунингдек, туманларни ижтимоий-иқтисодий ривожлантириш бўйича “йўл хариталари” ишлаб чиқилди. Туманимизда ташкил этилган секторлар фаолияти шу куннинг юксак талаблари даражасида ташкил этилганми? Секторлар ҳудудидаги, яъни маҳаллалардаги ечимини кутаётган муаммолар, камчиликлар, тадбиркорликни жадал ривожлантиришга тўсиқ бўлаётган омиллар нималардан иборат? Фуқароларимизнинг талаб ва эҳтиёжларини қондириш, амалга ошириш борасида қандай ишлар амалга ошириляпти? Журналист Холбой ҚОСИМОВнинг сектор раҳбарлари - туман ҳокими БаҳодирБАҲРОМОВ, туман прокурори Учқун БУТУНОВ, туман ички ишлар бўлими бошлиғи, подполковник Шуҳрат БУРХОНОВ, туман Давлат солиқ инспекцияси бошлиғи Келдиёр ТЕНГЛАШЕВлар билан қилган давра суҳбати мана шу долзарб масалаларга бағишланди.\nБаҳодир БАҲРОМОВ, туман ҳокими, 1-сектор раҳбари:\n- Секторлар зиммасига жуда катта масъулиятли ва шу билан бирга шарафли вазифалар юклатилган албатта. Мен туман ҳокими сифатида энг аввало барча секторлар учун хос бўлган айрим жиҳатлар ҳақида тўхталиб ўтмоқчиман. Айни пайтда туманда 55 та маҳалла фаолият кўрсатяпти. Хонадонлар сони 28389 тани ташкил этади. Шунингдек, 37297 та оилалар бўлиб, уларда 177 мингдан кўпроқ аҳоли истиқомат қилади. Секторларимиз ўз ҳудудларидаги зарур шарт-шароитларга эга бўлган объектларда (маҳалла, коллежларда) штабларига эга Бу ерда кундалик эҳтиёж учун зарур бўлган жиҳозлар - компьютерлар, планшет, ноутбук, нусха кўчириш аппаратлари, фотоаппарат ва бошқа кўргазмали воситалар мавжуд. Планшетларга ягона электрон дастури ўрнатилган бўлиб, улар марказлаштирилган ҳолда тарқатилади. Штабда кунлик, ҳафталик амалга оширилган ишлар сарҳисоб қилинади ва ҳал этилиши лозим бўлган муаммолар бўйича чора-тадбирлар белгиланади. Барча секторлар раҳбарлари томонидан уйма-уй юриш ва аҳоли билан учрашувлар ўтказиш ҳамда ўз ҳудудини бир чорак давомида тўлиқ айланиб чиқишни назарда тутувчи тасдиқланган жадваллар тузилган. Жадвалда сектор аъзолари қайси маҳалла ва объектларга бориши аниқ белгилаб қўйилган. Бу жадвал маҳаллалар раисларида ҳам мавжуд\nСекторимиз ҳудудида муаммоларни имкон қадар жойида ҳал этишга алоҳида эътибор қаратяпмиз. Кунлик амалга оширилган ишларимиз самараси – “Уйма-уй юриш дафтари”да тўлдирилиб борилади. Ушбу дафтарга “аввалги”ва “кейинги” ҳолатларни акс эттирувчи турли хил расмлар илова қилиб борилади. Секторлар фаолияти ижросини таъминлаш мақсадида шу кунга қадар тумандаги 28 мингдан ортиқ хонадонларга 2 маротабадан тўлиқ кириб чиққанимизда уларда 2450 га яқин камчилик ва муаммолар аниқланди. Аниқланган муаммоларнинг 85,4 фоизи ўша жойнинг ўзида ҳал этилди. Қолган 385 та муаммоларни ҳал этиш бўйича “йўл харитаси” ишлаб чиқилди. Шундан 33,7 фоизи туман кесимида, 41,1 фоизи вилоят, 25,1 фоизи Республика миқёсида, яъни вазирликлар томонидан ҳал этилди. 2017-2018 йилнинг биринчи чорагида 20 нафар кам таъминланган, якка-ёлғиз, уй-жойга муҳтож фуқаролар ҳамда иккинчи гуруҳ ногиронларига “Ғўбдин” массивидан арзонлаштирилган уйлар берилди. Дастлабки тўловлари туман ҳокимлиги ва ҳомийлар томонидан ҳал этиб берилди. 6 нафар фуқаролар уйларига кўчиб ўтиб, жойлашишди.\nСекторимиз штаби “Нурли йўл” маҳалласи биносида жойлашган. 1-сектор мисолида олиб қарайдиган бўлсак, ҳозирга қадар ҳудудимиздаги 7772 та хонадонларга 2 мартадан тўлиқ кириб чиқдик. Аниқланган 1000 дан ортиқ камчилик ва муаммоларнинг 90 фоиздан кўпроғи жойида ҳал этилди. 102 та муаммоларни ҳал этиш бўйича “йўл харитаси” ишлаб чиқилиб, вилоят, Республика миқёсида ўз ечимини топди. Ҳудудимиздаги 10 га яқинногиронларга ногиронлик аравачаси, қўлтиқ таёқлар, эшитиш мосламалари олиб берилди. 10 дан ортиқ фуқаролар бепул дори-дармонлар билан таъминланди. 44 нафар фуқаронинг ишламаётганлиги аниқланиб, бугунги кунда уларнинг 30 нафардан ортиғини иш билан таъминлаш чора-тадбирлари кўрилди. Мева- сабзавотчилик, чорвачилик, паррандачилик, балиқчилик, асаларичилик ва бошқа қишлоқ хўжалиги фаолиятларини ривожлантириш бўйича кредит олиш масалаларини ҳал қилиб бердик. ”Мингчинор” ҳудудидаги “Ёшлар боғи”ни замонавий архитектура талаблари асосида қуриш ишлари бошлаб юборилди. Сектор ҳудудидаги 12 та маҳалла фуқаролар йиғини фуқароларининг суюлтирилган газ баллонларига бўлган талабларини қондириш мақсадида уларга813 та газ баллонлари олиб берилди. Шунингдек, мавжуд маҳаллалар ҳудудларини узлуксиз электр энергияси билан таъминлаш чора-тадбирлари кўриляпти. Аҳолига тиббиёт, савдо, маиший, транспорт хизмати кўрсатиш борасида ҳам бир қатор чора-тадбирлар ишлаб чиқилиб, бугунги кунда бу саъй-ҳаракатларимиз ўз самарасини бермоқда.\nУчқун БУТУНОВ, туман прокурори, 2-сектор раҳбари:\n- Штабимиз Килдон қўрғонида,Саноат касб-ҳунар коллежи биносида жойлашган. Секторимиз ҳудудида 14 та маҳалла, 7560 та хонадон, 10254 та оила мавжуд бўлиб, жами 46750 киши истиқомат қилади. Шунингдек, ҳудудимиздаги маҳаллаларда 17 та умумтаълим мактаблари, 5 та мактабгача таълим, 12 та соғлиқни сақлаш муссасалари, 3 та касб-ҳунар коллежлари жойлашган. Менинг раҳбарлигимда ҳудудимизга бириктирилган вакиллар биринчи навбатда кам таъминланган, ижтимоий ҳимояга муҳтож, якка-ёлғиз, нотинч, жиноят содир этилган, аъзолари ўз жонига қасд ва суиқасд қилган, диний экстремистик оқим аъзолари сифатида рўйхатга олинган, ички ишлар идораларида профилактик ҳисобда турганвояга етмаганлар, аъзолари ишсиз бўлган, уюшмаган ёшлар мавжуд бўлган, шунингдек, уй-жой билан таъминлашга муҳтож бўлган оилаларнинг турмуш шароитларини кенг ва атрофлича ўрганишга астойдил ҳаракат қилишяпти. Ушбу оилаларнинг рўйхатлари сектор ҳудудидаги ҳар бир маҳалла фуқаролар йиғинлари кенгашлари томонидан шакллантирилиб, мунтазам равишда янгиланиб борилмоқда. Бундан ташқари, суд, ФҲДЁ, маҳалла фуқаролар йиғинлариниг “Яраштириш комиссиялари”га ажралиш масаласини кўриб чиқиш учун ариза берган оилалардаги муҳит, шарт-шароитлар, сабаблар алоҳида, кенг ва атрофлича ўрганиляпти ҳамда уларнинг ажралиб кетмасликлари учун амалдаги қонунлар доирасида зарур йўл-йўриқлар кўрсатиляпти. Хонадонлар шароитларини ўрганиш жараёнида 10 нафарга яқин мана шундай оилаларни яраштиришга муваффақ бўлдик.\n2018 йилнинг биринчи чорагида ҳудудимизда жойлашган жами 7560 хонадондан\n3700 тасини ўрганиб чиқдик. Аниқланган 60 га яқин муаммоларнинг 24 таси жойида ўз ечимини топди. Қолган камчилик ва муаммоларни “йўл харитасига” киритиб, ўз назоратимизга олдик. Бу муаммоларнинг 22 таси туманимизда, 8 таси вилоят миқёсида ҳал этилди. 9 нафар ногиронлар ногиронлик аравачаси, қўлтиқтаёқлар билан таъминланди. 180 та кам таъминланган оилаларга моддий ёрдам кўрсатилди. Аҳолига тиббиёт, савдо, маиший хизмат, сервис, транспорт хизмати кўрсатиш борасида ҳам кўплаб ижобий ишлар амалга ошириляпти. Бу борада бир қатор чора-тадбирлар ишлаб чиқилиб, ана шу хайрли ишларни амалга ошириш учун астойдил ҳаракат қиляпмиз. Айни пайтда ҳудудимиздаги 11 та маҳаллада умумий узунлиги 26,5 километр ҳажмдаги ички йўллар жорий ва капитал таъмирдан чиқарилмоқда.\nЖорий йилниг биринчи чорагида сектор ҳудидидаги маҳаллаларда жойлашган таълим муассасаларида туман прокуратураси, ички ишлар бўлими ходимлари, туман халқ таълими бўлими мутахассислари, туман Давлат солиқ инспекцияси, туман имом хатиблиги, Ўзбекистон ёшлар иттифоқи туман Кенгаши, туман хотин-қизлар қўмитаси вакиллари билан ҳамкорликда давомат-кузатув тадбирлари ўтказилди. Шунингдек, вояга етмаган ёшларнинг жоъме масжидларига қатнашларининг олдини олиш, уларга диний экстремизмнинг салбий, мудҳиш оқибатларини тушунтириш мақсадида ҳудудимиздаги коллежлар, умумтаълим мактабларида 15 маротаба сайёр йиғилишлар, тадбирлар, учрашувлар ўтказдик.\nШуҳрат БУРХОНОВ, туман ички ишлар бўлими бошлиғи, подполковник, 3-сектор раҳбари:\n- Тумандаги 13 та маҳаллани ўз ичига олган секторимиз штаби Булунғур шаҳридаги Миллий ҳунармандчилик касб-хунар коллежи биносида жойлашган. Секторимиз худудида13 та маҳалла, 7270 та хонадон, 9037 та оила мавжуд бўлиб, жами 40560 киши истиқомат қилади. Шунингдек, ҳудудимиздаги маҳаллаларда 17 та умумтаълим мактаблари, 6 та мактабгача таълим, 8 та соғлиқни сақлаш муассасалари жойлашган. Аҳолининг томорқа ер майдони 1278 гектарни, фермер хўжаликлари 550 тани ташкил қилади. Якка тартибдаги уйлар сони 6955та.\nСектор ишини намунали ташкил этишда бизга тумандан беркитилган вакиллардан, хусусан жамоат ташкилотлари ходимларидан самарали фойдаланишни яхши йўлга қўйганмиз. Яъни, “Маҳалла” хайрия жамоат фонди вакиллари, маҳаллалардаги барча комиссиялар аъзолари асосан кам таъминланган, ижтимоий ҳимояга муҳтож, эҳтиёжманд, якка-ёлғиз, аъзолари ногирон бўлган, уй-жой билан таъминланишга эҳтиёжи бор, диний экстремистик оқим аъзолари сифатида хисобга олинган оилалар билан кўпроқ шуғулланишса, туман “Нуроний” жамғармаси вакиллари эса аъзолари жиноят ва хуқуқбузарликлар содир этган, профилактик ҳисобда турадиган вояга етмаганлар оилалари билан мулоқатда бўлишади. Улар билан суҳбатлар ўтказишади, лозим бўлган тақдирда вояга етмаган, уюшмаган ёшлар билан якка тартибда мулоқатлар уюштиришади. Туман хотин-қизлар қўмитаси вакиллари, шунингдек, маҳаллалар раисларининг маънавий-маърифий, диний-ахлоқий ишлар бўйича ўринбосарлари эса асосан нотинч ва ноқобил, ФҲДЁ, маҳалла фуқаролар йиғинларининг “Яраштириш комиссиялари”га ажралиш масаласини кўриб чиқиш учун ариза берган, жиноят содир этган хотин-қизлар, шунингдек, аъзолари ўз жонига қасд ва суиқасд қилган оилалар билан мунтазам равишда шуғулланиб келишяпти.\nСекторимиз вакиллари жорий йилнинг биринчи чорагида ҳудудимизда жойлашган жами хонадонларнинг 4247тасида бўлишиб, шароитларини яна бир бор ўрганиб чиқдик. Ақиқланган 56 та муаммоларнинг 26 таси жойида ўз ечимини топди. Қолган камчилик ва муаммоларни “йўл харитасига” киритиб, ўз назоратимизга олдик. Бу муаммоларнинг 8 таси вилоят, 22 таси туман миқёсида ҳал этилди. 5 нафар ногиронлар ногиронлик аравачаси, қўлтиқтаёқлар билан таъминланди. 169 та кам таъминланган оилаларга моддий ёрдам кўрсатилди. Оилаларни ўрганиш жараёнида аниқланаётган бошқа бир муаммолар яъни, иш билан таъминлаш, кредит ажратиш, соғлиқни сақлаш тизими билан боғлиқ муаммолар “йўл хариталари”мизга киритилиб, туман ҳокимлиги, мутассадди ташкилотлар томонидан ҳар ойнинг 5-санасига қадар ижобий ҳал этиб бориляпти.\nҲозирги кунда ҳудудимиздаги 12 та маҳаллада 32,8 километр узунликдаги ички йўлларнинг жорий ва капитал таъмирдан чиқарилиши ниҳоясига етай деб қолди. Шунингдек, маҳаллаларимиз ҳудудларидаги электр энергияси, газ таъминоти, тоза ичимлик суви ва бошқа ижтимоий соҳалар билан боғлиқ бўлганбўлган муаммоларни “йўл хариталари”мизга киритганмиз. Бу муаммоларни бартараф этиш бўйича туман ҳокимлигига ва тегишли мутассадди ташкилотларга хат орқали мурожаат қилганмиз.\nКелдиёр ТЕНГЛАШЕВ, туман давлат Солиқ инспекцияси бошлиғи. 4-сектор раҳбари:\n- Педагогика ва спорт коллежида жойлашган штабимиз шу кун талаблари бўйича, яъни, компьютер, планшет, нусха кўчириш аппаратлари, фотоаппарат ва бошқа кўргазмали воситалар билан таъминланган. Секторимиз ҳудуди 13 та маҳалла, 6310 та хонадон, 7743 та оиладан ташкил топган бўлиб, уларда жами 39350 нафараҳоли истиқомат қилади. Кўп қаватли уйлар сони 4 та, якка тартибдаги уйлар сони 8745 тани ташкил этади. Шунингдек, ҳудудимизда 17 та умумтаълим мактаблари, 4 та мактабгача таълим, 7 та соғлиқни сақлаш муассасалари мавжуд. Фермер хўжаликлари сони 652 та. 1397 гектар томорқа ер майдони бўлиб, айни кунларда дала-деҳқончилик ишлари жадал тус олган.\nСекторимизда жорий этилган маҳаллаларни ўрганиш жадвали ижросини таъминлаш мақсадида шу кунга қадар 6310 та хонадонга тўлиқ икки маротаба кириб чиққанимизда уларда 420 та камчилик ва муаммолар борлиги аниқланди. Ўрганиш жараёнида аниқланган ушбу муаммоларнинг 90 фоизини жойида ҳал этишга эришдик. “Йўл харитаси”га киритилган муаммоларнинг 30,8 фойизи туманимиз, 35,5 фойизи вилоят, 37,6 фоизи эса Республика миқёсидаги вазирликлар, идоралар орқали ҳал этилди.\nБундан ташқари, аҳолини ижтимоий ҳимоя қилиш, жумладан, ногирон ва муҳтож оилаларга манзилли ёрдам кўрсатиш бўйича 10 га яқин муаммолар аниқланиб, бу муаммоларни ижобий ҳал этиш мақсадида тегишли тартибда мутассадди ташкилотларга хат билан мурожаат қилдик, ижросини эса назоратга олдик. Мисол учун, шаҳримиздаги Улуғбек номли маҳаллада истиқомат қилувчи Р.Маматқуловлар хонадонини ўрганганимизда қизи пластик операцияга муҳтож эканлиги аниқланди. Бу масалада туман Тиббиёт бирлашмасига хат билан чиқдик. Бирлашма раҳбарияти томонидан бизга йўлланган жавоб хатида беморни 2018 йил апрел ойида туманимизга ташриф этадиган Германиялик мутахассислар томонидан операция қилиш рўйхатига киритилганлиги қайд этилган. Увайсий кўчасидаги С.Эмирсонова хонадонида бўлганимизда хонадон соҳиби уй томидан томчи ўтаётганлиги бўйича бизга мурожаат қилди. С.Эмирсонованинг уйини бир ҳафта ичида ҳомийлар томонидан тўлиқ таъмирлаб беришга муваффақ бўлдик. Бундай мисолларни яна келтириш мумкин.\nСектор ҳудудидаги аҳолининг суюлтирилган газ баллонларига бўлган талабини тўлиқ ўрганиб чиқиб, уларнинг талабини қодириш бўйича туман газ таъминоти идорасига хат билан мурожаат этдик. Бу муаммомиз қисқа фурсатларда ўз ечимини топиб, аҳолига 1000 та газ баллонлари тарқатдик. Ҳозирги кундаҳудудимиздаги 5 та маҳаллада 16,3 километр узунликдаги ички йўлларнинг жорий ва капитал таъмирдан чиқарилиши ниҳоясига етай деб қолди. ”Зарафшон” маҳалласида истиқомат қилувчи аҳолининг талаб ва истакларини ҳисобга олиб, эски, яроқсиз аҳволга келиб қолган симёғочларни бетондан ясалганларга алмаштиришни “йўл харитаси”га киритиб, туман ҳокимлигига мурожаат этдик. Бу ишимиз эндиликда ҳудудий Дастур доирасида амалга оширилади.\nИзоҳ: Ушбу давра суҳбати чоп этилиши арафасида туман аҳолисининг мурожаатлари қандайҳал этилаётганлиги билан қизиқиб, Халқ қабулхонаси туман бўлимига ташриф этдик. Бу ерда уч-тўрт нафар киши қабулхонадан мамнун ҳолда чиқиб келишаётганлигининг гувоҳи бўлдик. Улар билан танишиб, бирини суҳбатга тортдик:\n- Мен “Гулобод” маҳалласида истиқомат қилувчи Жўрақул Аҳмедов бўламан. Ҳамқишлоқларим билан электр энегияси билан боғлиқ, қолаверса қарздорлик борасидаги чалкашликлар бўйича қабулхонага мурожаат қилгандик. Қабулхона бошлиғи мурожаатимизни шу ернинг ўзида Ўзбекистон Бош прокуратураси ҳузуридаги Мажбурий бюро ходими Пўлат Эргашев, туман электр тармоқлари корхонаси ходими БахтиёрНишоновлар билан бигаликда ўрганиб чиқиб, ижобий ҳал этиб беришди. Биз бундан жуда хурсанд бўлдик.\nТемур СОИПОВ, “Халқ қабулхонаси” туман бўлими бошлиғи:\n- Бошқа жойларда бўлгани каби туманимизда ҳам секторлар ўз фаолиятини бошлаганига 8 ой бўляпти. Бу эзгу ва хайрли ишлар бугунги кунда ўз мевасини бераётганлигини халқимиз амалда кўриб турибди .Илгари ҳар чоракда бизга 300-350 нафар фуқаролар мурожаат қилишган бўлса, секторлар ўз фаолиятларини бошлагач табиийки, бу кўрсатгичлар кескин камайди. Айни пайтда ҳар чоракда қабулхонамизга 40-50 нафар фуқаролар мурожаат этишяпти холос. Бу туманимиздаги мавжуд камчилик ва муаммоларнинг жойида ҳал этилаётганлигинингисботидир. Бундай саъй-ҳаракатлардан хурсанд бўлишимиз керак, албатта.\nҚабулхонада фуқаролар учун яратилган шароитлар кўзни қувонтиради. Тоза, озода она ва бола, биринчи тез тиббий ёрдам кўрсатиш, дам олиш хоналари, кўргазмали воситалар, компьютер, телевизор, гилам-пояндозлар, турли хил ўйинчоқлар билан дидга мос безатилган.\nХуллас, аҳолининг турмуш шароитларини юксалтириш учун яратиб берилаётган бундай шарт-шароитлар давримизнинг юксак талабларига тўлиқ жавоб бериши шубҳасиз.


АҚШ Эрон таъсирини рад этмайди\nАҚШ махсус вакили Ричард Холбрук Эроннинг Афғонистонга таъсирини инкор этмаслик керак, деб ҳисоблайди.\nАҚШнинг Афғонистон ва Покистон бўйича махсус вакили Ричард Холбрук Американинг Афғонистон бўйича ишлаб чиққан стратегиясидаги айрим жиҳатларини очиқлади.\nВашингтондаги Америка тараққиёт марказида ўтган йиғинда жаноб Холбрук Афғонистон минтақада якка ўзи тараққий эта олмасилиги ва қўшни Эроннинг бундаги роли катта бўлиши мумкинлигини таъкидлади.\nРичард Холбрук фикрича, Қўшма Штатлар Афғонистон Эрон билан чегарадош эканини ва Эрон Афғонистон ғарбида катта таъсирга эгалигини инкор этмаслиги керак.\n- Бу ерда ўтирганлардан ким Хиротда бўлган? Эроннинг қандай маданий, иқтисодий ва сиёсий таъсирга эга эканини Хиротга борсангиз сезасиз. Шу боис Эрон Афғон масаласида муҳим рол ўйнаши мумкин, - деди АҚШнинг Афғонистон ва Покистон бўйича махсус вакили Ричард Холбрук.\nЎз чиқишида Холбрук Ҳамид Карзай илк бор президент этиб сайланганида Афғонистонда барқарор ҳукумат тузишда айнан Эрон конструктив рол ўйнаганини тилга олиб ўтди.\nШунингдек, Эроннинг Покистонга ёрдамлари ҳам беқиёсдир. Апрел ойида Токиода ўтказилган халқаро хавфсизлик анжуманида Теҳрон Исломобод ҳукуматига 330 миллион долларлик ёрдам ваъда қилган эди.\nСавдо, маданий ва сиёсий соҳалардан ташқари Эрон Афғонистонда гиёҳванд моддалари ноқонуний савдосига қарши курашда ҳам конструктив рол ўйнаши мумкин. Ричард Холбрукнинг таъкидича, Афғонистонда етиштирилаётган наркотик моддалар ноқонуний оқими Эронда гиёҳвандлар сони ортишига хизмат қилмоқда.\n- Эрон гиёҳвандлар сони бўйича жаҳонда олдинги сафларда турган давлатлардан саналади. Гиёҳванд моддалар Эронга Афғонистондан олиб ўтилади ва бу мамлакат учун катта муаммодир, - деди Холбрук.\nАфғонистондан келаётган гиёҳванд моддалар оқими Россияни ҳам безовта қилмоқда. Бу борада Ричард Холбрук ўтган ой Москвада АҚШ президенти Барак Обама ва Россия президенти Дмитрий Медведев имзолаган қўшма мурожаатни тилга олди. Мазкур мурожаатда Россия лидерининг Афғонистондан гиёҳванд модалар ноқонуний оқими борасидаги хавотирлари билдирилган.\nВашингтондаги анжуманда Ричард Холбрук Афғонистонда 20 август кунига белгиланган сайлов билан боғлиқ вазият ва сайлов арафасида мамлакат бўйлаб хавфсизликни таъминлаш уринишларига ҳам тўхталди.\nХолбрукнинг билдиришича, сайловлар вақтида, хавфсиз ўтказилиши учун Вашингтон Кобул ҳукумати билан яқиндан ҳамкорлик қилмоқда.\nЎз навбатида АҚШ расмийси Афғонистонда коррупцияга қарши кураш, ҳукумат мухолифларининг авф этилиши, маҳаллий ва марказий бошқарувни такомиллаштириш Американинг Афғонистон стратегияси асосий жиҳатларидан эканини билдирди..


Дудоқлар бир сўз демайди. Сўз дейиш тугул, нафас олишлари ҳам тўхтагандек. Ерда юрган чумолининг қадам товушлари эшитиларди гўё. Деразага қўнган пашша шовқини уйни тўлдириб юборгандек эди. Сукунат шу қадар кучли эди… Ҳамма бурчакка тиқилган, Умома онасининг тиззасида эди. Нима бўлаётганини англамаётган бўлса-да, жажжи юраги билан тобора яқинлашиб келаётган айрилиқни ҳис қиларди. Аммо нега? Нега айрилишмоқда?! Шу пайтгача бир-бирларини хафа қилишмаган, оғир сўз айтишмаган, умуман, келишмовчилик юз бермаган бу оила нега қаторат топаётир? Бахти бекам бу жуфтликка нима бўлди? – Зайнабим… – Лаббай. – Тайёрмисан? – Ҳа! – Укамни чақирайми? – Чақиринг. – Кетасанми? – Кетаман. – Мадинагами? – Ҳа, Мадинага. – Пайғамбар отанг ёнига? – Ҳа, Пайғамбар отамнинг ёнига. – Унга сўз берганман, биласан. – Биламан! – Мен сенсиз нима қиламан? – Билмайман! Ўн уч йил шу ерда, икки йил Мадинада, ўн беш йилдан бери тушунтиради отам! – Тўғри роса ўн беш йил бўлди. – Хўп, турмуш қурганимизга-чи? – Ўн олти йил. – Ўн олти йилдан бери мени таниб олмадингизми, холамнинг ўғли? – Танимаслигим мумкинми, холамнинг қизи? – А-а-а? – Сен ҳам мени биласан, шундайми? – Жуда яхши билганим учун ҳам ёниб кетяпман-да. – Нега? – Сиздай ҳамма нарсага ақли етадиган одам қандай қилиб бутларга сиғиниб юрибди? – !.. – Жавоб тополмаяпсиз-а? – Ҳақсан, Зайнабим, нима десанг ҳам, тўғри. Сен Пайғамбар қизисан. – Пайғамбар қизилигимни тан оласиз-у, Пайғамбар отамга иймон келтирмайсиз. Пайғамбарим, дея олмайсиз! Бу қанақаси, холамнинг ўғли? – Бу шунақа ғаройибот, Пайғамбарнинг қизи! – Бироз ўйлаб, ҳаммасини ақл тарозусига солиб кўрсангиз, нима бўлади? – Ҳеч отанг ёлғончи, дедимми? – Шуниси алам қиляпти-да. Исломнинг эшигини очгансиз, аммо остона ҳатлаб ичкарига кирмаяпсиз. – Сен ҳақсан. – !.. Яна жим қолишди. Иккаласи ҳам бир дарднинг азобини чекишмоқда эди. Айрилиқ… Абул Осс Исломни қабул қилса, бўлгани эди, ҳамма муаммо ҳал бўларди. Зотан, фитратан пок, ҳалол эди. Одамийлиги, дунёқараши, оиласига меҳру муносабати, уй ичи ва ташида тутуми барчага ўрнак бўларди. Тўғри сўз, қатъиятли, ишончли одам эди. Шу боис Макка бойлари у билан олди-сотди қилишар, тижорат карвонларига қўшиб, катта фойда олишарди. Зайнабни жуда яхши кўрар, суйиб муомала қиларди. У пайтда кўп хотинлилик русум бўлса-да, Абул Осс бошқа уйланмаган, Зайнабдан ажрашса, жуда кўп гўзал қизларга уйлантиришни ваъда қилган мушрикларга рад жавобини берган эди. Аёлини фақат «Зайнабим» деб чақирарди. Энди ундан қандай айрилади? Ҳазрат Зайнаб ҳам шундай эди. Хўжайинига жуда боғланиб қолган, усиз ҳаётини тасаввур қила олмасди. Бир-бирларини шунчалик яхши тушунишар эдики, ўн олти йил ичида бирор марта сан-манга боришмаган эди. Уни Исломга киритишга жуда уринган, аммо удда қилолмаган эди. Энди Мумтаҳана сурасининг ўнинчи ояти ҳукмига кўра улар ажралишлари керак эди. Унда мусулмон аёл мушрик эркакка ҳаром қилинганди. Ҳазрат Зайнаб мусулмон эди. Шу боис амрдан бўйин товлай олмасди. Яна Пайғамбарнинг қизи эди. Хўжайинини қанчалар севмасин, айрилишга бурчли эди. Қолишнинг ягона чораси Абул Осснинг Исломга кириши эди. Бундай бўлмагач, йўлга чиқишга тайёрланган эди. Ажралишлари керак эди… – Онамнинг қабрини зиёрат қилмоқчи эдим, мен билан борасизми? – Албатта бораман, Зайнабим! – Кетдик, бўлмаса. – Юр. Ёлғиз фарзандлари Умомани ўрталарига олиб уйдан чиқишди. Айбдор кишилардай бошларини осилтирганча йўлга тушдилар. Онасининг қабрига маҳзун боқиб турган Зайнаб юраги тилка-пора бўлиб кетди. Кўнгил тили билан сўзлади онасига. Жисмоний тил битган, маҳв бўлганди. Аммо кўнгил тили маҳв бўлмаган, бийрон эди. Қуръон ўқиди. Онасининг қабрига боқаркан, ёдига ўтмишдаги бахтиёр дамлари келди. Қўлларини кўксида қовуштирган эди, қўли зебигардонга тегди. Гул ушлаётгандек секин тутди, «Онажоним», дея ҳўнграб юборди. Зебигардонни яна ушлаб «Отажоним», дея ҳўнгради. Зебигардонни силаб «Сингилларим», деди. Хаёли ўн олти йил илгарига кетди. Ўшанда онаси уни ўз қўллари билан безантирган эди. Сингиллари йиғлар, онаси ҳам кўзида ёш билан турарди. Аммо ҳазрат Ҳадижа илк қизининг роҳатини кўраётиганидан мамнун эди. Қўллари билан силаётгани зебигардон Зайнабга бу ёқимли хотираларни эслатганди. Такрор дуо ўқиб, маҳзун кўнгил ва ёшли кўз билан қайтди. Кетаркан, ортига қараб-қараб қўярди, гўё бу ерга бошқа келмайдигандай. Шунчалар ҳасрат билан тикилардики, Абул Осснинг ҳам кўзлари ёшлаб кетди. Ҳазрат Ҳадижа унга хола ҳам эди… Онанинг ўлимларидан диллари вайрон қизлар мушриклар туфайли ҳеч бирга бўлиша олмасди. Ҳазрат Руқайя хўжайини билан аввал Ҳабашистонга, кейин Мадинага ҳижрат қилганди. Умму Кулсум ва Фотима Зайнаб ёнида қолгани билан ота соғинчи уни ўртарди. Кейинроқ улар ҳам Мадинага кетишгач, ҳазрат Зайнаб буткул ёлғиз қолди. Хўжайини уни тўла қувватлагани, дардига шерик, қувончига ўртоқ бўлгани билан эътиқодини қабул қилмаганди. Ҳазрат Зайнаб шундай одамни қандай қилиб иймон келтирмаганини тушуна олмасди. Эски ва янги хотиралар қучоғида уйга қайтишди. Мусулмон бўлган қўшниси ва бошқа аёллар билан яширинча хайрлашиб келиб, хўжайинига жон нигоҳларини тикди. Қайниниси, шу билан бирга холаваччаси бўлган Канона ниҳоят келганди. У келинойисини Макка ташқарисигача олиб бориб қўядиган, бу ёғига эса ҳазрат Зайд ва бошқа диндошлар ҳамроҳлик қиладиган эди. Шунга келишишганди. Ҳозир ҳазрат Зайд келишини кутишаркан, бир-бирларига сўз қотиш у ёқда турсин, қарай ҳам олишмасди. Фақат сассиз йиғлашарди. Ниҳоят ҳазрат Зайд уларни кутаётгани хабари келди. Зайнаб туяга аввал ўзи миниб, сўнг қизи Умомани олдига ўтқазди. Канона туя жиловини тутди. Ҳазрат Зайнаб сўнгги бор хўжайинига боқди: – Кетяпман, холамнинг ўғли! – Кўряпман, холамнинг қизи! – Ҳеч нарса демайсизми? – Бутун вужудим кетма, дегиси келмоқда, аммо Пайғамбар отангга сўз берганман. – Нуқул Пайғамбар отанг, дейсиз, Пайғамбарим, дея олмайсизми? – Балки, келажакда айтарман, Зайнабим! – Пайғамбарим, демагунингизча мени Зайнаб ёки холамнинг қизи, денг. Энди Зайнабим, деманг мени, холамнинг ўғли! – !.. – Нега индамаяпсиз? – Юрагимни яраладинг, холамнинг қизи. – Менинг ҳам юрагим ярадор, холамнинг ўғли. Аммо Аллоҳга қасамки, сиздан фақат яхшилик кўрдим, сиздан розиман. Сиз жуда яхши одамсиз. Шу пайтгача менга ўтган ҳақларингиздан розимисиз, холамнинг ўғли? – Менинг сенда нима ҳаққим бўлиши мумкин, холамнинг қизи? Аммо шуни истасанг, мингдан-минг розиман. Сен ҳам рози бўл. – Розиман. Сизни худога топширдим, холамнинг ўғли. – Оқ йўл, холамнинг қизи! Севимли рафиқаси билан видолашувни кўтара олмаган Абул Осс уларни кузатишни Канонага топширди. Канона туяни етаклаб жўнаркан, хожасининг ерга йиқилганини кўрган ҳазрат Зайнаб ўзини туя устидан ташлаб юборай деди. Бутун иродасини жамлаб илгари боқди. Кўзларидан ёш дувиллаб оқса-да, қаддини тик тутиб, ортга боқмади. Бир бутун бўлган икки жон бир-биридан айрилаётганди. Айрилганди…\n* * * Мадинага отаси, сингиллари ёнига кетаётган эди. Зайнаб бир қўли билан Умомани, иккинчи қўли билан эса қорнини қучди. Чунки у ҳомиладор эди. Аммо ,барибир, хўжайини ёнида қолмай, Мадинага кетаётганди. Бир гўдак қўлида, иккинчиси қорнида бўлгани учун қийналаётганди. Хўжайини ҳам унинг бу ҳолидан сиқилган, эркак боши билан йиғлаётган эди. Қуёшнинг куйдирувчи нурлари остида кетишарди. Ҳеч кимнинг иши йўқ, деб ўйлаб куппа-кундузи йўлга чиқишганди. Уларнинг бундай бепарволиги мушриклар жиғига тегди. Дарҳол қуролланиб, уларнинг ортидан тушишди. Зитува деган жойга етганда ортларида кўтарилаётган чанг-тўзон диққатларни тортди. Қизиқ, ким экан? Мадинагача ҳамроҳ бўлишармикан? Аммо тикилиб туриб келаётганларнинг нияти яхши эмаслигини сезишди. Отлиқлар қилич яланғочлаб келишарди. Канона туяни тезлаб, панароққа беркинишни мўлжаллади, аммо энди кеч, отлиқлар етиб келганди. Ягона чора қилич яланғочлаб, жангга ҳозирланиш эди. Канона ҳам шундай қилди. Аммо ўнга яқин мушрикларга қарши нима ҳам қила оларди. Шунга қарамай, у жон-жаҳди билан олишар, мушрикларни келинойисига яқинлаштирмасликка интиларди. Кучлар тенг эмасди. Асвад ва Нафи исмли мушриклар Зайнабга етаёзишди. Ҳазрат Зайнаб маҳофа ичида бўлгани боис отилаётган ўқлардан зарар кўрмаётган эди. Мушриклар ҳайқириб, отларини ниқтаб туяни ҳуркитдилар, туя телбаланиб, жон ҳолатда югура кетди. Икки мушрик уни отда қуваркан, ўқ отиб Зайнабга теккизишга интиларди. Маҳофа ерга ағдарилди. «Ё Роббим!» фарёдини эшитган Канона овоз келган томонга қаради. Кўрган манзараси ақлдан оздириб, шу қадар шиддат билан қиличлашдики, мушриклар ортга чекиниб, унга йўл беришга мажбур бўлишди. Маҳофа ёнига етишган Канона ҳазрат Зайнабнинг қонга беланиб ётганини кўрди. Нима гаплигини сўрашга улгурмай, мушриклар яна ҳамла қилишди. Дарҳол бир қояга чекинган Канона ёйига ўқ жойлаб ҳайқирди: – Яқинлашганингни ўлдираман! – Тўхта, Канона! – Яқинлашма, ўласан! – Тўхта, гаплашайлик. – Нима, гапимни эшитмаяпсанларми? – Биз гаплашмоқчимиз, холос. – Сенлар билан гаплашадиган гапим йўқ. Жойларингдан қимирламанглар. Мерганлигимни биласанлар-ку! – Биламиз, отма, илтимос! – Яна бир қадам юрсаларинг, отаман! – Бўлди, қимирламаймиз. – Биздан нима керак ўзи? – Сендан ҳеч нарса! – Унда нега қувяпсанлар? – Унинг қизини олиб кетмайсан! – Нега энди? – Ундан отасига қарши фойдаланамиз. – Қанчалар олчоқ, пасткаш экансизлар. – Сен аралашма, йўқса, сени ўлдиришга мажбур бўламиз. – Қани бир уриниб кўринг-чи! – Абу Суфён ҳам биз билан келган. У нима деса, шу бўлади. – Абу Суфён! – қичқирди Канона. – Сенинг айтганинг бўлар экан, раисларга хос қарорни қабул қил. – Канона, Зайнабни Маккага қайтар. – Нега энди? – Одамларнинг раисдан бир оғиз ҳам сўрамай Маккадан чиқиб кетишди, дейишларини истамайман. Ҳозир ортга қайтинглар, кейин яна яширинча чиқиб кетаверасизлар. Биз ҳам кўрмаганга оламиз. – Ундай бўлса, ҳозир кетаверайлик. – Айтдим-ку, бўлмайди. Ҳозир қайтиб, кейинроқ кетасизлар. – Шунга ишонишим керакми? – Мен кафилман. Макка раиси сифатида такаффул қиламан, бўлдими? – Бўлди, Абу Суфён. Аммо одамларинг нарироққа бориб туришсин. Мен уларга ишонмайман. – Нарироққа боринглар, – қичқирди Абу Суфён. Мушриклар ортга чекинишди. Абу Суфён ҳам. Канона дарҳол келинойиси томон югурди. Э воҳ! Ҳазрат Зайнаб қонга беланиб ётар, қизи Умома чинқириб йиғларди. Одамнинг туядан йиқилиб, шунча жароҳат олиши мумкин эмасди. У ҳолда бунча қон қаердан келди?! – Келинойи, сизга нима қилди? – Тез бориб Отика аммамни айтиб келинг. – Сизни олиб борсам-чи? – Қимирлашга ҳолим йўқ, тезроқ бўлинг. Бу қон мени олиб кетади. – Сизни бу ерга қандай ташлаб кетаман? – Яна бирпас турсангиз, мени шу ерга кўмиб кетишингизга тўғри келади, тезроқ… – Бўпти, кетдим. – Умома мен билан қолсин. Сиз тезроқ бориб аммамни олиб келинг. Агар аммамни топа олмасангиз, қўшнимни олиб келинг. Аммо Абул Оссга оғиз очманг, у хавотирга тушиб қолади. Илтимос, шошилинг!.. Канона Зайнабнинг туясини миниб, Маккага чоптириб кетди. Илоҳим, улгурайин, дея илтижо қиларди тинмай. Маккага бостириб кириб, тўғри Отиканикига ўтди. Аёл чордоқда эди. – Отика амма! – Ҳа, Канона! – Сизни Зайнаб келинойим чақиряпти. – У Мадинага кетмадими? – Тушунтиришга вақт йўқ. Тезроқ бўлинг, сизни тезроқ етказишим керак. – Нима бўлди ўзи? – Келинойимни туядан уриб туширишди. – Э воҳ! Бечора ҳомиладор эди-ку! – Қонга беланиб ётибди. Сизни чақиряпти. – Боласи тушиб қолибди-да, вой менинг бечора қизгинам! – Бўла қолинг! – Ҳозир, оладиган нарсаларим бор. Аммо бир зумда уйдан қайтиб чиқди. Ва Канонанинг ортига мингашиб, туяни чоптириб кетишди. Шовқинни эшитиб чиққан Абул Осс туя ортидан югура бошлади. Ўзларига етай деб қолган эркакни кўриб, амманинг изтироби яна-да ошди. Етиб бориб, ҳазрат Зайнабнинг қонга беланиб ётганини, қизи Умоманинг эса энтикиб йиғлаётганини кўриб Абул Осс эси оғиб қичқирди: «Бу нима гап, холамнинг қизи, нима бўлди?» Ҳазрат Зайнаб бўғиқ овозда «Шундай бўлиб қолди, холамнинг ўғли», дея жавоб қайтарди. Отика Зайнабга бир қарашдаёқ унинг бола туширганини англади. – Сизлар нарироққа боринглар. – Лекин амма… – Абул Осс, нари тур, бу аёлларнинг иши. – Ёрдам бермоқчиман, Зайнаб менинг… – У энди фақат холаваччанг, Абул Осс! Нари боришга мажбур бўлишди. Амма Умома ёрдамида Зайнабни тозароқ жойга ётқизди. Умомага қон устига тупроқ тўкишни буюрди. Қизча лахта-лахта бўлиб қолган қонни кўмаркан, амма Зайнабнинг эгни-бошини тозаларди. Олиб келган бўғчасидан бошқа кийим олиб, Зайнабга кийдирди. – Абул Осс! – Лаббай, амма. – Тез бу ёққа кел. Абул Осс учиб келди. Буюк ғам билан Зайнабга тикилди. – Тез бориб маҳофа келтир. Зайнаб бу аҳволда туя минолмайди. – Ҳозир келтираман. – Ака, мен бораман, – деди Канона. – Яхши бўларди, – деди амма. – Фақат тез. – Учиб бориб келаман, – дея сапчиб туяга миниб, қамчилаганча жўнади Канона. – Яхшимисан, холамнинг қизи? – Ҳа, холамнинг ўғли. – Қўрқитвординг… – Иймонсиз кетишдан қўрқинг, холамнинг ўғли! – … Абул Осс жавоб беролмай бош эгди.Отика амма ўткир нигоҳ ташлагач эса, чидай олмай йиғлаб юборди. – Тинчликми, Абул Осс! – Зайнабнинг аҳволига чидай олмаяпман. – Аммо унинг Мадинага кетишига чидай оласан! – У уйдан чиққандаёқ ҳушимни йўқотдим. – Ҳушингни йўқотдингми? – Ҳа! – Кейинчи? – Сўнг сизларнинг шовқинингиздан ўзимга келдим ва ортингиздан югурдим. – Нега аёлингдан айрилдинг? – Буни сўраманг, амма. – Шундай аёлдан ҳам айриладими? – Мен хоҳламагандим. – Унда нима сабаб? – Биласиз-ку, амма! – Мушриклигингча қолиб, шундай аёлдан айриладиган даражада ақлсизмисан-а? – Мени Зайнабимдан ҳеч қандай куч айира олмасди, аммо… – «Зайнабим» эмас, «холамни қизи» денг, холамнинг ўғли. – Ундай дема, Зайнаб. – Буни сиз истамайсиз, холамнинг ўғли. – Уни гапиртирма, аҳволини кўриб турибсан-ку, Абул Осс. – Кўриб турибман, ўзимдан аччиқланиб кетяпман. Канона келгунича Зайнаб дам олиб турди. Умома ҳам бироз ўзига келди. Бечора қиз нима бўлаётганини тўла тушунмаса-да, онаси оғир аҳволда эканлигини кўриб турарди. Канона қайтиб келди. Шунчалар шошилган эдики, туяга боғланган маҳофа тушиб кетай деб турарди. Абул Осс иккиси туяни чўктириб, маҳофани қайта маҳкам боғлашди. Амма билан Зайнабни суяб маҳофага ўтқаздилар. Туяни авайлаб ҳайдаганича Маккага қайтишди. Отика амма Зайнабни уйига олиб кетди, шахсан ўзи парвариш қилмоқчи эди. Ҳам Зайнаб энди Абул Осснинг уйида қола олмасди. Буни яхши англаган Абул Осс ҳеч нарса дея олмади. Амманинг жон куйдиришлари билан Зайнаб уч кунда ўзига келди. Аммо бутунлай қувватга кириши кўп вақтни талаб этарди. Яна йўл юра оладиган ҳолга келган Зайнаб аммасининг ёрдамида сафарга ҳозирлана бошлади. У тузалишни кутиб ётишни хоҳламасди. Шу уч кун Абул Осс амманикига ҳар соатда қатнади. Зайнаб хуш кўрган таомларни келтирарди. Аммо уни кўра, суҳбатлаша олмасди. Бу икки севишган қалбни кўриб амма изтироб чекар, Аллоҳга илтижо этиб дуо қиларди. Ниҳоят тўртинчи куни тунда Маккадан яширинча чиқиб кетишди. Воқеадан ўша куниёқ хабар топган ҳазрат Зайд уларни келишилган жойда кутиб турарди. Ва юраги яраланган йўловчи юраги яраланган одамни ортда қолдирганча йўлга тушди. Барча йиғларди – кетаётган ҳам, қолаётган ҳам, олиб кетаётган ҳам… Абул Осс оёқда туришга мадори қолмади ортиқ. Бир таёқ топиб, унга суянганча уйга судралиб қайтди. Ҳовлига кириб Зайнабининг «Хуш келибсиз, уйга қувонч келтирдингиз», дея кутиб олишини беҳуда пойлади. Ғами янада ортиб уйга кирди. Аёлини қандай назокат билан кутиб олганларини эслади. Ҳозир ўша онларнинг қайтиб келишига жонини фидо қилишга ҳам тайёр эди. Энди у йўқ, Зайнаби йўқ!.. Ўзларини кутиб ҳазрат Зайдга туянинг жиловини тутқазган Канона аҳволни қисқача англатди. Пайғамбарнинг тутинган ўғли бўлгани учун Зайнаб ҳазрат Зайдга сингил ҳисобланарди. Айрилди Зайнаб… Айрилди Абул Осс… Ўн беш-ўн олти кун давом этадиган сафар бошланди… Ҳазрат Зайнаб ҳам ҳижрат қилаётганди. Мадинаи мунавварага кетишарди. Севикли Пайғамбар отасининг ёнига… Сингиллари… Мусулмон биродарлари… Мадинага… Аммо ёлғиз кетарди. Қизи Умома ёнида эди, аммо барибир, ёлғиз эди. Ўзини яхши кўрган, тўла англаган, шафқат ва марҳамат фариштаси бўлган хўжайинидан айрилганди… Маҳофа ичида шуларни ўйлаб эзилиб кетаётган Зайнаб Абул Осс ҳаққига тинмай дуо қиларди. Ундан айри ва ундан йироқларга кетарди…


Сигарета қутисидаги қўрқинчли суратлар натижасида Қозоғистонда чекувчилар камайди » Ўзбекистон янгиликлари – Zamin.uz\nҚозоғистон Республикаси Соғлиқни сақлаш вазирлиги вакили Жамил Баттаков мамлакатда чекувчилар сони камайганини маълум қилди. Бу ҳақда «Nur.kz»га асосланиб «Daryo.uz» хабар бермоқда.\nЎтказилган тадқиқотлар натижасида Қозоғистон Республикасида тамаки маҳсулотларини истеъмол қилиш камайгани аниқланди. Аввалги текширувлар билан солиштирганда чекувчилар 26,5 фоиздан 22,4 фоизга камайган.\n2013 йилдан бошлаб Қозоғистонда қўрқинчли суратлар сигарета қутиларида пайдо бўлганди. Баттаков сўзларига кўра, охирги ўтказилган сўровнома қатнашчиларининг 58 фоизи тамакидан воз кечмоқчи эканлигини билдирган.\n21:44 Хитой кашандаликка қарши курашни кучайтирмоқда\n16:06 2016 йил Қозоғистонда транспорт хизмати 4 фоизга пасайиши прогноз қилинди\n10:51 Қозоғистонда шифокорларга ҳужжатларни қоғозда расмийлаштириш ман қилинади


"Янги Ўзбекистон"да ваъда қилинган ислоҳотлар қаерда қолди?\n29 ноябр 2021, Тошкент вақти: 13:37\nПрезидент Шавкат Мирзиёев Ўзбекистон мустақиллигининг 30 йиллик расмий тантанасида - Тошкент, 31 август, 2021\n10 йиллик қамоқ муддатини ўтаб чиққан 66 яшар тошкентлик инсон ҳуқуқлари фаоли Аъзам Турғунов ўтган ой қайта сайланган президент Шавкат Мирзиёев ваъда қилган ислоҳотларнинг аксарияти «писта пўчоғи каби» четга улоқтирилганини айтади.\nThe Diplomat нашри учун ёзган мақоласида ҳуқуқ фаоли Каримов давридаги каби инсон ҳақларини поймол этиш давом этаётгани, мустақил журналист ва мухолифат фаоллари ҳужумларга учраётгани ва коррупция гуллаб-яшнаётганини танқид қилган.\nАҚШ ҳукумати яқинда эълон қилган ҳисоботига кўра, Ўзбекистонда суд жараёни рад этилган минглаб маҳбус ҳануз қамоқда қолмоқда. Улардан бири 2006 ва 2007 йилларда математика фани бўйича йилнинг энг яхши ўқитувчиси деб топилган Асад Турсуновдир. У 2008 йилда сохта айбловлар билан 19 йилга озодликдан маҳрум этилган ва ҳозиргача қамоқда.\nТурғунов Мирзиёев Ўзбекистонида коррупция ва бошқа ҳуқуқбузарликлар ҳақида хабар бераётган ҳуқуқ фаоллари ва журналистлар ҳамон нишонга олинаётганини урғулади. Фаолнинг ўзи ҳам озодликка чиққанидан бери ҳукумат амалдорлари кузатуви ва таҳдидларига дучор бўлиб келмоқда. Унинг ўз фуқаролик жамияти ташкилотини рўйхатдан ўтказиш аризаси ҳеч бир асоссиз саккиз марта рад этилган.\n24 октябрда бўлиб ўтган сайловда Мирзиёев 80,1 фоиз овоз билан қайта сайланди. Европада хавфсизлик ва ҳамкорлик ташкилоти (ЕХҲТ) кузатувчилари сайловни эркин ва демократик дея тан олгани йўқ. ЕХҲТ миссиясининг 25 октябрь куни эълон қилинган дастлабки хулосаларида сайловга мухолифат қўйилмагани, ҳақиқий сиёсий рақобат кузатилмагани, Ўзбекистон ҳукумати қатор халқаро мажбуриятларини ҳануз бажармай келаётгани таъкидланган.\nМухолифат ва инсон ҳуқуқлари фаоли Аъзам Турғунов 2017 йил октябрида қамоқдан озод этилган.\nАйни пайтда ҳукумат «Янги Ўзбекистон» ва Жаҳон банки рейтингида кўтарилгани ҳақида бонг урмоқда. Ўзбекистон расмийлари Вашингтон ва Европа пойтахтларига тез-тез сафар қилиб, мамлакатдаги ўзгаришлари ҳақида жар солишяпти. Аммо «Янги Ўзбекистон» ваъда қилинган ваъдалар ваъдалигича қолмоқда. Турғунов ўз мақоласида сўнгги йилларда Ўзбекистонда коррупция ва қашшоқлик чуқурлашгани, судлар ҳали ҳам мустақил ва адолатли эммаслиги, милиция ва прокурорлар эса коррупцияга ботиб қолгани ҳақида ёзди.\nТурғунов АҚШ ва бошқа ҳукуматларни Ўзбекистонда ислоҳотлар тўлиқ амалга оширилмаётганини урғулашга ҳамда Тошкентни ўз ваъдалари устидан чиқишга ундашга чорлади.\nМирзиёев иккинчи муддатини журналистни ҳайдашдан бошлади\n240p | 22,0MB\n480p | 49,2MB\n720p | 129,2MB\n1080p | 151,8MB\nШунингдек, фаол Ўзбекистон ҳукуматини сиёсий маҳбусларни ва адолатли судсиз қамалган минглаб диний маҳбусни озод қилишга ҳамда ноҳақ қамалганларни реабилитация қилишга чақирди. Фаол ўз мақоласида ҳукумат фуқаролик жамияти эркин фаолият юритишига имкон бериши кераклигини урғулайди.\nҲар бир ҳудудда “Янги Ўзбекистон” массивлари барпо этилади\nХиралаштирилган сурат. Ўлимидан 5 йил ўтиб, Каримов даврига ҳануз сиёсий баҳо йўқ


Ўзбекистонда коронавирус бўлган беморларнинг яна 5 нафари соғайди - Darakchi\nЎзбекистонда коронавирус бўлган беморларнинг яна 5 нафари соғайди\nСАЛОМАТЛИК 05.04.2020, 17:33\nЮртимизда коронавирус инфекциясига чалинган фуқаролардан яна 5 нафари буткул соғайди.\nЭслатиб ўтамиз, айни пайтда Ўзбекистонда COVID-19 инфекциясидан зарарланиш бўйича бугунги – 5 апрелдаги ҳолат:\nКасалланганлар - 298 (+32)\nСоғайганлар - 30\nЎлим ҳолати - 2\nКоронавирусга чалинган ҳомиладор аёллар қандай ҳолатларда уйда муолажа олишлари мумкин?\nКоронавирусга чалинган болалар уй шароитида қандай даволанади?\nСўнгги кунларда дунёда коронавирус инфекцияси яна авж олди. Айниқса, касалликнинг Omicron штамми сабабли қатор мамлакатларда вазият анча таҳликали. Шу сабабли кўплаб давлатлар кескин карантин чораларини...


Покистондаги сўфийлар зиёратгоҳидаги ҳудкуш ҳужумда камида 18 одам ҳалок бўлди\n01 апрел 2020, Тошкент вақти: 13:46\nҲудкуш ҳужумида ҳалок бўлганлар.\nПокистонда сўфийлар зиёратгоҳига қилинган ҳудкуш ҳужум оқибатида камида 18 киши ҳалок бўлди ва 30дан ортиқ одам яраланди.\nРасмий хабарда айтилишича, Балужистон вилоятининг Жалол Мағси туманида Дарға Фотихпур зиёратгоҳини қўриқлаётган полициячилар ҳужжат текшириш учун тўхтатган одам ўзини портлатиб юборган.\nҲужум учун масъулиятни ҳозирча ҳеч бир гуруҳ ўз зиммасига олгани йўқ.\nМазкур зиёратгоҳда 2005 йилда ҳам ҳудкуш ўзини портлатиб юборган эди. Ўшанда 35 одам ҳалок бўлган.\nАфғонистон ва Эрон билан чегарадош бўлган Балужистон вилоятида 2004 йилдан бери авж олиб келаётган террор ҳужумлари ва зўравонликларда шу кунгача минглаб одамлар ҳалок бўлди.


Абдулла Қаҳҳор. «Муштум» тўғрисида (1961) | www.ziyouz.uz\nБош саҳифа МатбуотСовет даври матбуотиАбдулла Қаҳҳор. «Муштум» тўғрисида (1961)\nАбдулла Қаҳҳор. «Муштум» тўғрисида (1961)\nЧоп этилган 30.11.2015 МуаллифZiyouz.uz\nҲаётимиздаги ўтмиш сарқитлари ва турли-туман иллатларга қарши кураш, буларни илдизи билан қўпоришда сатиранинг роли беқиёс каттадир. Қиёмига етиб мўлжалига теккан сатирик сўз шу иллатга қарши курашда бир ёки бир неча очиқ суддан каттароқ рол ўйнаши, чуқурроқ таъсир кўрсатиши мумкин. Шу нуқтан назардан қараганда «Муштум» нақадар кулгили бўлса, шу қадар жиддий, нақадар жиддий бўлса, шу қадар кулгили журнал бўлиши керак.\nМен «Муштум»нинг 60-йилда ва бу йилнинг биринчи ярмида чиққан сонларини кўриб чиқдим. Шу сонларга қараб ҳукм чиқарилса, журнал зиммасидаги вазифани бажаришда оқсаб бораётипти. Мен бу журнални қарийб ўттиз беш йилдан бери ўқийман, кўп йиллар давомида актив ёзувчиларидан бўлганман. «Муштум»нинг эски мухлиси сифатида шуни айтишим мумкин: журнал ўзининг салкам қирқ йиллик тарихида ҳамиша юксак даражада бўлган эмас, унинг ҳозирги савияси ва аҳволи ҳам порлоқ саҳифани ташкил қилмайди.\n1. Редакцияда муҳаррирнинг буткул хато бир йўриғи ҳукм суради. Бу йўриққа журналга материал уюштиришда «ҳаммадан муҳими факт топиш», «факт бўлса ёзиш ҳеч нарса эмас». Бу йўриқ сатиранинг хусусиятини, таъсир кучини мутлақо инкор қилади. Шунинг учун «Муштум»да босилган материалларнинг кўпчилигини сатирик жозиба ва кучдан маҳрум бўлган фактлар ташкил қилади. Бу материаллар зикр қилинган хатолар, камчиликлар, жиноятларни илдизи билан қўпориш воситаси бўлиб эмас, жазо ва тергов органларига иш очиш учун асос бўлибгина хизмат қилади холос.\nМен журналнинг бир ярим йиллик сонларини кўздан кечирган вақтимда бир нарса диққатимни тортди. «Муштум» ҳар сонида жуда кўп одамни «уриб чиқади». Масалан: журналнинг 60-йилдаги 21-сонида 29 граждан «урилган». 7 аёл маҳалласидагина эмас, балки бутун шаҳарда хижолатга қўйилади. Хижолатга қолган аёллар жабрдийда бўлиб, ҳаммаси бир фосиқ эрнинг домига тушган, алданган, бошига фалокат келган, бу фалокатни мумкин қадар эл-юртдан сир тутишга ҳаракат қилган аёллардир. Бу аёлларнинг номигина эмас, шаҳри, маҳалласи, баъзан уйининг номеригача кўрсатилади. Натижада жабр кўрган аёл жинояткор эркак билак баробар маънавий жазо тортади.\nЖурналнинг 61-йилги 7-сонида 34 киши «урилган» ва 6 аёл хижолатга қўйилган. Бу аёлларнинг ёнига баъзан болалар ҳам қўшилади, уларнинг ҳам номлари айтилиб, унинг кўксига умрбод доғ солинади.\nОдамларнинг номлари зикр қилинган материалларнинг кўпчилиги мутлақо кулги эмас, буларнинг баъзилари ҳатто ҳақорат даражасига бориб етади. Ҳолбуки, сатирик журналнинг қуроли кулги бўлиши, унинг кулгисига қолган киши шу материал асосида тергов идораларининг иш очишидан, қўрқувидан ҳам кўра кўпроқ маънавий азоб чекиши, эл-юрт ичида бош кўтаролмай қолиши, ўзи ҳақида айтилган ўткир сўз зарбидан узоқ вақт ўнгарилмаслиги керак.\nБу жиҳатдан «Крокодил» журналидан ўрнак олиш керак. Бу журнал аввало бўлар-бўлмасга одамларнинг номини айта бермайди, ундан кейин одамларни категорияларга бўлиб «уради»: бировдан ўпкалаб, бировни таъна қилиб, бировни туртиб, бировни уялтириб, бировни шарманда қилиб кулади ва «Крокодил»нинг қўли теккан кишиларнинг асосий кўпчилиги лат емайди.\n2. «Муштум» фактларга ўралашиб қолиб, шу доирадан ташқарига чиқолмайди. Журналда фельетон, памфлет сингари умумлашма материал йўқ ҳисоби. Журнал халқ ижодиётига юзланиб аския, латифадан фойдаланишга уринади, лекин афандиларнинг деярли ҳаммаси тутуруқсиз, аскиялар эса ўлардай суюқ. Босилиб чиққан аскияларнинг деярли ҳаммаси зўрма-зўраки, мақсад маъносиз сўз ўйини ёки «ҳозиржавоблик»дан иборат. Маъно киргизилган аскиялар кулгидан, «кулгиси бор» аскиялар маънодан маҳрумдир.\nЖурнал қандай фактларни умумлаштиришга ва қандай фактларни умумлаштирмаслик кераклигига яхши эътибор қилмайди.\nКолхоз фермаси мудирлари орасида ҳаром одамлар ҳам бор, бунга ҳеч ким шубҳа қилмайди, лекин «Муштум» буни шу қадар умумлаштиради, бу ҳақда шу қадар кўп материал ва карикатуралар берадики, ферма мудири деганда кишининг кўз олдига туғма ўғри келади. Колхоз раислари, «бошлиқ»лар ҳақида ҳам «Муштум» ўқувчида хато тасаввур қолдиради.\nФактни умумлаштиришдаги фаросатсизлик баъзан ўқувчининг ғазабини келтиради. Масалан: бир врач газетада ичкиликка қарши мақола ёзади ва шу мақоланинг гонорарини олиб ўртоғига ўлгудай ичкилик ичиради!\nБу умумлашмадан кимга қанчалик фойда чиқар экан?\n3. Журнал баъзан нима деяётганини ўзи яхши билмайди.\nДокторлар тузатолмаган бир касалликни (семизлик) табиб тузатади. Тушуниб бўлмайди: журнал табибни фош қилаётиптими, уни пропаганда қилаётиптими?\nБир карикатурада деҳқон-консерватор кетмонга қараб хитоб қилади: «Жонгинам, сенга бензин ҳам, запас қисм ҳам керак бўлмасди, сендан қандай ажраламан!» дейди.\nБунда консерватор танқид қилинаётиптими, кетмон мақталаётиптими?\nБиров сигирга айтади: «О муғомбир-э, оч қолсанг маърашни биласану, дардингни айтмайсан-а!»\nБунинг маъноси нима?\nЖурналда бунақа маъносиз ва маъноли бўлган тақдирда ҳам ҳеч ким кулмайдиган материаллар, карикатуралар кўп босилади.\n4. Тил маданияти учун кураш ҳам «Муштум»нинг вазифаларидан биридир, бироқ журнал бу борада кураш олиб боришда ожиз, чунки унинг ўзи маданиятсиз. Нотўғри ишлатилган сўзлар, иборалар, бузуқ жумлалар, тилдаги қашшоқлик аломатларини журналнинг ҳар саҳифасидан кўплаб топиш мумкин.\n5. Редакцияда малакали кучлар оз бўлгани, тажрибали сатирикларни журнал ўз атрофига тўплолмагани учун талантли ёшлардан янги кадрлар етиштириш ишини ёмон бир аҳволда дейиш мумкин. Редакция кекса ва моҳир рус рассомларига ўзбек ёш карикатуристларни пайванд қилиб, янги карикатуристлар етиштириш ўрнига кўзбўямачилик қилаётипти. Рус рассомларидан Леушин чизган карикатуралари остига Уста Камол деб, Синицкий Солиев деб, Воробейчиков Валиев деб имзо қўяди.\nМен уч ярим йилдан бери редколлегия аъзосиман, лекин бирон мартаба редколлегия мажлисига чақирилганим йўқ. Шу муддат ичида кўриб фикримни айтиш учун менга фақат битта материал юборилди.\n1961 йил 16 июль\n← Аввалги Аввалги Раъно Иброҳимова. Навоийнинг «мурид»и\nКейинги → Кейинги: Ҳабиб Абдуллаев (1912-1962)


Қарам ҳолимиздаги вазият “мустақил” ҳолимиздаги вазиятдан анча эркин ва ҳур эди « Ўзбекистон Халқ Ҳаракати\nҚарам ҳолимиздаги вазият “мустақил” ҳолимиздаги вазиятдан анча эркин ва ҳур эди\n08 July 2016 - 7:00\n3.“Мустабид совет даврида бор-йўғи 1 та мадраса, 1 та Ислом олий ўқув юрти бўлган бўлса, истиқлол шарофати ва муҳтарам президентимиз раҳнамоликларида бугун республикамизда ёшларнинг диний таълим олишлари учун тўққизта мадраса, битта Ислом институти очиб қўйилибди!” деган миннатга жавоб:\nБиринчидан, совет даврида мадраса ва Ислом олий ўқув юрти биттадан бўлса ҳам бор эди. Етмаганига уйларда, ҳужраларда ўқитиларди. Таъқиб ва тазйиқлар ҳам ҳужра тизимини буткул тугата олмаган.\nИккинчидан, ҳозирда ишлаб турган мадрасалар кўпи, боя айтганимиздек, қайта қуриш сиёсати туфайли асосан совет даврида, бир-иккитаси “мустақиллик”нинг илк паллалари очилган. Чунки бу илк паллаларда ўша қайта қуриш сиёсатининг оқаваси ўлароқ бирмунча эркинлик давом этган эди. Ҳамда мадраса ҳозиргидан анча кўп эди.\nСўнгра… “Мустақиллик” мустаҳкамланган сари давлат 20 йил ичида уч-тўрт минг мачитни ёпганидек, мадрасаларни ҳам битта-битта ёпди ва ҳозир бор-йўғи 9 (тўққиз)тагина қолдирди.\nИлк ёпилгани Қўқондаги мадраса бўлса, охиргиси Самарқандда ишлаб турган Имом Бухорий номидаги “Ҳадис маркази”дир.\nМарғилонда Бурҳониддин Марғиноний номида “Фиқҳ маркази”га деб мўлжаллаб қурилган тайёр бино тортиб олиниб тайинсиз бир коллежга айлантирилди.\nХусусий диний таълим тизими (“ҳужра” усули) ҳақида-ку, айтмаса ҳам бўлади: улар ёт унсур сифатида йўқ қилиб юборилди гўё. Ҳужра эгалари ва ҳужрада таълим кўрганлар қамаб битирилди. Ҳужра таълимини олганлар ҳозиргача “ижтимоий хавфли шахслар” ўлароқ кўрилади.\n4.“Диний адабиётлар, тарқатма воситалари, диний газет-жўрнол чиқиб турибди!” деган миннатга жавоб:\nДиний адабиёт кам бўлса-да чиқиб тургани тўғри, аммо бу адабиёт сиёсат тарозисига солиниб, кўринмас чиғириқлардан ўтказиб, қаттиқ текширув ва тозаловлардан кейингина Диний қўмита рухсати билан чоп этилади.\nРухсат эса кўпинча республикада олиб борилаётган диний сиёсатни тарғиб-ташвиқ этувчи китобчаларга тегади.\nДиний адабиётларни назорат (сензура) элагидан ўтказиб тақдим этиш анъанаси бизга Чор Ўрусияси тутимидан мерос бўлиб қолган.\nТуркистонни Чор Ўрусияси босиб олганидан кейин маҳаллий мусулмон халқларни бошқариш учун ўзига хос йўл тутган. Масалан, кейинчалик ҳокимиятга келган коммунистлардан фарқли ўлароқ, бидъату хурофотга қоришиб кетган бўлса ҳам, ҳаётда дин ҳукмлари юриб туришига рухсат берган. Маҳаллий аҳоли кўзини аллалаб туриш учун, албатта. Саллалар бошда, чакмонлар эгинда, обрў-мартабалар жой-жойида қолган. Шариат идоралари, қозилар ишлаб турган. Вақф ташкилотларини ёпмаган. Диний адабиёт янгича усулларда ‒ тошбосмаларда кўплаб ададларда босилишига ижозат берган. Албатта, бу ишлар ҳаммаси узоқ замонлар давомида дин душманлари ишлаб чиққан тавсияларга таяниб белгиланган чекловлар доирасида ва давлатнинг қаттиқ кузатуви остида юритилган.\nЖумладан, диний адабиёт нашри масаласида Чор Ўрусияси ҳукумати айниқса икки нуқтага диққат қилган:\n1.Санкт Петербург сензура ташкилоти назоратини кучайтириб, чопга унинг рухсати бўлишини мажбурий қилиб қўйган. То Лелин бошлиқ болшавойларнинг Ўктабир тўнтаришигача оралиқда тошбосмаларда чоп этилган китобларнинг ички муқовасига боқсангиз, “Разрешено цензурою Санкт-Петербурга” ёзувли муҳрни албатта кўрасиз.\n2.Мусулмонларни асл эътиқодидан буриш ва бу йўл билан динга зимдан зарба бериш мақсадида Санкт Петербург сензураси орада бидъий ва хурофий эътиқодлар аралашиб кетган китоб ва китобчаларга ҳам “рухсат берарди”. У китоблар басмала, ҳамд ва саловатлар билан бошлангани халқимизни алдаб қўярди. Айниқса, дуохонлик, мақбараларга сиғиниш, тушларни таъбир этиш, азиз-авлиёлар шахсини улуғлаш… каби шубҳали, ҳатто ҳаром ишлар ижобий қилиб кўрсатилган китобларга кенг йўл эди.\nКўзланган мақсад ҳам шу эди аслида. Шундоқ ҳам кейинги асрлар давомида асл динидан узоқлаша-узоқлаша, зулматга бота-бота охири кофирлар қўлида қул бўлишдай тубанликка инган мусулмонлар бу каби “адабиёт”лар таъсирида баттар зулматга ва ботқоққа ботди. Бугунги кўп тортишув ва жанжаллар сабаби ва илдизи чоризмнинг аниқ режа асосида олиб борган ўша сиёсатига тақалади.\nСовет коммунистлари эса динни афюн деди, сўсиализм ва коммунизмга фақат динсиз эришиш мумкин деди, бутун мафкураси билан динга қарши курашди. Динсиз “янги совет кишиси”ни яратиш мақсадида қарам мусулмон ўлкалар халқларининг диний эътиқодларини юракларидан зўрлаб чиқара бошлади, диний хотирани онгларидан ўчиришга киришди.\nФақат, Иккинчи Жаҳон уруши чоғи (1943 йили) 1) жабҳада дўппи тор келиб қолганида; 2) диндорларнинг ҳам маънавий, ҳам моддий кўмакларига муҳтож бўлиб ва ҳам 3) дунё ҳамжамиятининг тазйиқи остида динга бир оз енгиллик беришга, диний ташкилотлар тузишга мажбур қолди. Лекин ўшанда ҳам динни ва у диний ташкилотларни тўласича давлат сиёсатига бўйин сундирган ҳолда.\nЯъни, СССР Министрлар совети қошида Дин ишлари бўйича махсус кенгаш (“Совет по делам религии” ‒ бугунги “Дин ишлари бўйича қўмита”нинг отаси) тузиб динни тўрт буклаб тагига босиб олди ва фақат ўзи рухсат берган даражада қимирлаб туришига, ўлиб қолмагудай миқдорда нафас олишига “ижозат” берди.\nСовет динга очиқ душман эди, шунинг учун диний адабиётни ёқиб-кўмиб ер юзидан изини ўчирмоқчи бўлди. Шу боис у даврни бир четга қўятурайлик-да, Чор Ўрусиясига қарамлик давримиз билан ҳозирги “мустақил” давримиз орасида диний адабиётга муносабатни солиштирайлик. Инсоф билан айтганда, қарам ҳолимиздаги вазият “мустақил” ҳолимиздаги вазиятдан анча эркин ва ҳур эди.\nМана, бир қиёс.\nСанкт Петербург сензураси диний адабиёт нашрини назорат этар экан, дин гапидан тахминан 20-25 фоизча қисми олиб ташлар, 80-75 фоизига рухсат берар эди. Бунга ўша даврда босилган адабиётларни кутубхоналардан топиб ўрганиб ишонч ҳосил қиласиз.\nАммо ҳозир том тескариси ‒ “мустақил давлат”имиз дин гапининг тахминан 25-30 фоизига рухсат беради, қолган 70-75 фоиз қисмини айтиш ё ёзишни “мақсадга мувофиқ эмас” дейди!\nРақамда 10-15 фоизга адашган бўлсак, узр сўраймиз, 10-15 фоиз билан моҳият ўзгариб ҳам қолмайди: рухсат ва тақиқ нисбати шунга яқин.\nХўп, ана, 70-75 фоиз эмас, диндан бор-йўғи 1 (бир) фоиз қисмини айтиш- ёзиш ман этилди, ўзгартирилди ё китоблардан олиб ташланди, бор-йўғи 1 (бир) фоиз ҳукмига амал қилиш тақиқланди, дейлик. Мумкинми шу?!\nДиний уламоларимиз айтсин, майли, диний идора “уламолар кенгаши” айтсин: мумкинми шу?!\nАгар имон ютилмаган бўлса, агар Оллоҳдан қўрқилса, жавоб битта бўлади: АСЛО!\nЧунки диннинг 99 (тўқсон тўққиз) фоиз гапи айтилмади нима,1(бир) фоиз гапи айтилмади нима ‒ иккаласининг ҳукми бир эканини, бирдай хиёнат саналишини ҳамма билади.\nДин нозикдир, ақидаси ё ҳукмидан биттаси бузилса, бутун дин бузилади. Киши битта очиқ ҳукмга ишонмаса, мас., ҳалолни ҳаром, ҳаромни ҳалол деса ёки, мисол учун, барча пайғамбарга ишонса-ю, биттасига ишонмаса… диндан чиқади. Бу маънода буюк аллома Шиблийнинг (Оллоҳ раҳматига олган бўлсин): “Ҳар нарсадан ҳаммаси олинса, бир қисми қолади (мас., сув тўкиб ташланса, идишда юқи қолади. ‒ Н.М.Р.), аммо диндан бир қисм олинса, ҳеч нарса қолмайди”, деган гапи машҳур.\nШундай экан, диний адабиётни Ғарб шарқшунослиги руҳи ва услубида таълим-тарбия олган кишилар текшириши ва истаган ерини ўчириб, истаган ерини ўзгартириб чиқариши ёки умуман босишга рухсат бермаслиги, табиий, умуман динга қарши сиёсатнинг бир бўлаги деб тушунилади.\nҚайта-қайта айтаётган бир гапимизни шу ўринда яна такрорлаймиз: гап Ўзбекистон мусулмонлари идорасида ёки Вазирлар Маҳкамаси ҳузуридаги Дин ишлари бўйича қўмитада эмас, бу жойларда ишлайдиган кишиларда ҳам эмас, гап тизимда ва тузумдадир! Давлатнинг динга муносабати тубдан ўзгармас экан, у тизимларда ким ишлашидан қатъи назар вазият ўзгармайди.


3D принтердан ногиронлар учун махсус қурилмалар яратган талаба билан суҳбат | Futura – ҳаммаси ахборот технологиялари, маркетинг ва стартаплар ҳақида 3D принтердан ногиронлар учун махсус қурилмалар яратган талаба билан суҳбат – Futura – ҳаммаси ахборот технологиялари, маркетинг ва стартаплар ҳақида\n3 oktyabr 11:06\n3D принтердан ногиронлар учун махсус қурилмалар яратган талаба билан суҳбат\nҲозирги кунда инсонлар ҳаётини янада енгиллаштириш учун янгидан янги қурилмалар ишлаб чиқарилмоқда. Ривожланган давлатлар эса янги давр – тўртинчи саноат революциясига ҳар томонлама тайёр бўлиш мақсадида инновацион ғоялар, янги стартап лойиҳаларни ишга туширмоқда. Жанубий Кореяда ҳам ёшлар янги ихтироларни ҳаётга татбиқ этиш билан банд.\nМана шундай ёшлардан бири Ёнсей университетининг физиотерапия бўлими магистранти, бўлажак шифокор Чой Вонсукдир. У имконияти чекланган ҳамда бемор инсонлар ҳаётини янада енгиллаштириш учун компьютер ва 3D принтер қурилмасидан фойдаланган ҳолда Splint and Assistive ёрдамчи ускуналарини яратди. Ҳозирда Вонсук ўз инновацион лойиҳасини нафақат Корея, балки бошқа давлатларда ҳам кенг оммага намойиш этиб келмоқда. Бугунги суҳбат орқали қаҳрамонимиз яратган янги қурилмалар ҳақида янада яқинроқ билиб олиш имконига эга бўласиз.\n– 3D босма қурилмаларининг мутахассиси бўлиб етишишда нимадан илҳомландингиз?\n– Тўртинчи саноат революцияси ҳақидаги мақолани ўқий туриб, янги 3D принтер ҳақида билиб олдим. 3D принтер янги технология бўлиб, ишлаб чиқариш саноати парадигмасини ўзгартириб юборди. Жуда ҳам кўп афзалликлар мени қизиқтира бошлади. 3D принтер технологияси орқали ҳар ким сотувчи ва харидор ўртасидаги тўсиқни олиб ташлайдиган маҳсулотни яратиши мумкин. Бундан ташқари, янги технология “кичик ҳажмдаги серияли қурилмалар ишлаб чиқаришга ёрдам беради. Мана шундай афзалликлар туфайли 3D принтер воситаси имконияти чекланган инсонлар учун ҳар бири ўз жисмоний хусусиятларига эга махсус ёрдамчи қурилмалар ва шиналар яратишга мос келади.\n– Ўз ғояларингиз ва иш тажрибангиз ҳақида сўзлаб берсангиз?\n– Асосий 3D босма технологиялари орқали инсонларни ҳаракатланишига кўмаклашувчи ёрдамчи қурилмалар яратишга ҳаракат қиламан. Ҳозирги кунда мен қурилмалар ишлаб чиқариш учун 3D сканери ва 3D моделлаштиришдан фойдаланаман. Шу кунга қадар мен бармоқлар, билаклар учун шина, овқатланишга кўмаклашувчи қурилма, ғилдирак ўриндиқ учун электрон жойстик, 3D орқали сичқон-таёқча яратганман. Ҳар бир қурилма жисмоний қобилиятлар орқали мустақил ҳаракатланишга мўлжалланган.\n– Янги рақамли ускуналар ногирон инсонларнинг ҳаётини енгиллаштиришга ёрдам беради. Бироқ сиз ўз ускуналарингизни қандай қилиб кенг оммага татбиқ этишни мақсад қилгансиз?\n– Энг муҳими – маркетинг. Ажойиб технологиялар, замонавий ускуналар борлигига қарамай, агар улардан керакли инсонлар фойдаланмаса, бари фойдасиздир. Шунинг учун мен Facebook, Instagram ва бошқа ижтимоий тармоқлар орқали реклама қилишни бошладим. Бундан ташқари, ёрдамчи ускуналаримни намойиш этиш мақсадида ногиронлар яшайдиган хонадонларга бориб тураман.\n– Яқин беш йил ичидаги мақсад ва режаларингиз?\n– Мақсадим – кундалик ҳаётда учратишимиз мумкин бўлган имконияти чекланган инсонларга бепул шина ва ёрдамчи қурилмаларни яратиш. Яқинда Crowd Funding орқали ногирон ва ночор инсонлар учун ўз лойиҳамни бошладим. Бу орқали мен ўз имкониятларимни кенгайтириб, Жанубий Кореяда барча бахтиёр яшаши учун ўз ҳиссамни қўшишни истайман. Яқин кунларда интернет орқали янги қурилмалар дизайнини ишга тушириб, бутун дунё бўйлаб имконияти чекланган инсонлар мен яратган ёрдамчи воситалардан фойдаланишларини истайман, – деди суҳбатдошимиз.\nКорея таълим тизими бўлажак мутахассисларни ҳар томонлама етук ҳамда профессионал этиб тайёрлашда инновацион услублардан фойдаланади. Ўзбекистон ҳам таълим соҳасида янгича ёндашувлар орқали ёшларни креатив лойиҳалар яратишга жалб этувчи ўқув дастурларни йўлга қўйишга эътибор қаратиши керак, деб ўйлайман. Назарий билимлар, ўз навбатида, амалий тажриба билан мустаҳкамланиб, талабаларни илҳомлантирувчи имкониятлар тақдим этиши зарур. Шундагина мамлакат иқтисодиёти ривожланиб, жаҳон ёшлари билан ҳар томонлама беллаша оладиган янгидан янги ихтирочилар, тадбиркорлар ва илм-фан намоёндалари пайдо бўлади.\nКun.uz мухбири Феруза Авазова суҳбатлашди


"Манчестер Юнайтед" ва Испания терма жамоаси дарвозабони Давид Де Хеа қизни жинсий алоқа қилишга мажбурлаганликда айбланмоқда. Шунингдек, “Реал” ярим ҳимоячиси Иско ва “Атлетик” хавбеки Икер Муниаин ҳам ушбу ишда аралашгани хабар қилинмоқда.\nМаълумотларга кўра, футболчилар наркотик моддаларини ҳам истеъмол қилганликда гумон қилинган.\nДавид Де Хеани нг ўзи ушбу хабарларни рад этди.\n– Аввало, мен бунақа миш-мишлар тарақалганидан ҳайронман. Буларнинг бари ёлғон ва туҳмат. ОАВда тарқалган барча маълумотларни инкор қиламан, – деди испаниялик дарвозабон.\nДавид Де Хеа Испания терма жамоасидаги дўстлари томонидан қўллаб-қувватланаётганини, улар биргаликда Европа чемпионатида ғолиб чиқишга ҳаракат қилишини, миш-мишлар суриштируви билан адвокатлари шуғулланишини маълум қилди.